Opal Education'дан янгилик: Speaking Club'да дарс ўтиш учун АҚШлик Дениел Одэндаал таклиф қилиндиHaqida.net\nHome Dunyo Opal Education’дан янгилик: Speaking Club’да дарс ўтиш учун АҚШлик Дениел Одэндаал таклиф қилинди\nIELTS имтиҳонларида энг қийин босқич — бу Speaking эканлиги сир эмас. Чунки биз инглизчада ўз она тилимизда гаплашгандек суҳбат қура олмаймиз. Бундай гаплаша олиш учун эса натив спикер (native speaker — ҳақиқий инглизчада суҳбатлашадиган киши) билан кўпроқ муомала қилиш зарур.\nХудди шундай имконият Тошкент шаҳридаги Opal Education ўқув маркази томонидан берилмоқда. Марказнинг Speaking Club’ига АҚШнинг Калифорния штатидан Дениел Одэндаал соф инглиз тилида суҳбатлашиш ва ўқувчиларнинг нутқини равон қилиш учун таклиф этилди.\nУнинг дарсларида иштирок этиш нафақат IELTS ўрганувчилар учун, балки тез-тез чет эл бизнес сафарида бўладиганлар, чет эл билан ишлайдиганлар ёки фақатгина инглиз тилида суҳбатлашишни ўрганмоқчи бўлганлар учун ҳам жуда фойдали бўлади.\nАгар сиз ҳам инглиз тилидаги билимларингизни мустаҳкамлаш учун ишончли ўқув маркази қидираётган бўлсангиз, у ҳолда Opal Education ўқув-марказига мурожаат қилинг:\nТелефон: +998-95 198-86-66 (Телефон қабули ҳар кун 9:00дан 20:00гача).\nФото: Opal Education\nOpal Education’нинг ўтган йилги натижалари\n2016—2017 ўқув йилидаги натижаларга кўра, ўқув марказимизда тайёрланганларнинг 95 фоизи талабалик бахтига сазовор бўлди. Кам бўлса-да, ўқишга кира олмаганлар Тошкентдаги халқаро университетларнинг қўшимча ўқув ўринларида талабаликка қабул қилинишди.\nIELTS бўйича дарслар тартиби\nБизда инглиз тили бўйича малакали ўқитувчилар сизнинг кун тартибингизга мос равишда – ҳафтада 5 кун (душанбадан жумага қадар) ёки ҳафтасига уч кунлик дарс жадвалини таклиф қиладилар.\nМарказимиздаги ўқитувчилар етакчи олий таълим муассасаларида тажриба орттирган бўлишлари билан бир қаторда, сизга дарс беришдан олдин марказимизнинг махсус тренингларда ҳам қатнашганлар.\nИнглиз тилида математика ва халқаро таълимга тайёргарлик\nOpal Education’да инглиз тилини ўрганиш билан миллий ва халқаро олий таълим муассасалари, хусусан, ҳозирги кунда Ўзбекистонда фаолият олиб бораётган Сингапур менежментни ривожлантириш институти, Вестминстер университети, Турин политехника университети, Инҳа университетининг кириш имтиҳонлари учун ҳам зарур даражада тайёргарлик кўриш мумкин.\nМатематика дарсларининг инглиз тилида олиб борилиши — ўқувчиларга шундай қўшимча имкониятлардан бири.\nIELTS’дан юқори балл кафолатланади\nБиз IELTS имтиҳонларида юқори балл олишингизни кафолатлаймиз: Марказимизда олти ой ўқиб, IELTS’дан 8 балл олган ўқувчилар бўлганини ҳисобга олсак, уч ойлик таълим давомида ўқувчиларимиз IELTS’дан одатда 7-7,5 балл, камида эса 6 балл тўплай олишади.\nБунга сабаб ўқув марказимизнинг махсус дарс ўтиш усулида: Бошловчилар инглиз тили ўқишни битта ўқитувчининг қўлида бошлайди. Pre-IELTS’дан эса бошқа малакали ўқитувчилар ўқитади ва ҳамма IELTS ўқувчилар якунда етакчи мутахассисимиз тайёргарлигидан ўтади.\nШу билан бирга, ҳар 2 ойда Mock-Exam қилинади. Агар ҳар бир Mock-Exam’да ўқувчининг бали камида 0,5 баллга ошмаса, у ўқишдан четлатилади. Бунга, албатта, ўқувчининг ялқовлиги сабаб бўлади ва бу ҳол жуда кам кузатилади.\nТил ўрганишга фақат китоб ўқиш билан эришиш мумкин, дейиш бугунги кунда тўғри эмас. Чунки, вазифани соддалаштирадиган ва тезроқ фойда берадиган замонавий технологиялар аллақачон мавжуд.\nБуни яхши англаганимиз учун ўқувчиларга қўшимча қулайлик яратиш мақсадида, ҳар шанба куни инглиз тилида сўзлашиш — Speaking Club фаолиятини йўлга қўйганмиз. Чет тилида фильмлар томоша қилиб, уни ўзаро муҳокама қиламиз. Фақат ўқув қўлланмалари билан чекланиб қолишни истамаган ёшлар марказнинг бой кутубхонасидан, ўз билим даражаларига мос инглиз тилидаги бадиий адабиётдан ҳам фойдаланишлари мумкин.\nЭндиликда эса, юқорида таъкидланганидек Speaking Club дарсларида, инглиз тилида равон сўзлаша олиш учун АҚШлик Дениел Одэндаал ҳам бизга ёрдам беради.\nМеҳнат рағбат келтирар деганларидек, аълочи ўқувчилар Opal Education ўқув марказида бепул билим олишлари ҳам мумкин. Яъни ҳар ой охирида олинадиган имтиҳонларда 95 фоиздан юқори натижа кўрсатган ўқувчилар махсус сертификат билан тақдирланиб, кейинги ўқув ойи тўлови учун 100 фоизлик чегирмани қўлга киритади. Бундай чегирмани қўлга киритишга муваффақ бўлган ўқувчилар рўйхати билан Opal Education’даги «Аълочилар бурчаги»да танишишингиз мумкин.\nКичик ёшлилар учун гуруҳлар\nБундан ташқари, кичик ёшдаги ўқувчиларни ҳам чорлаб қоламиз. 6-13 ёшли кичкинтойлар учун мўлжалланган дарсларимиз асосан турли ўйинлар шаклида олиб борилиши уларнинг машғулотлардан зерикиб қолмасликлари учун мўлжалланган. Шунингдек, катта ака-опаларига ҳавас қилиб ҳам ўқишга қизиқишлари ошишини тажрибамизда кузатиб келмоқдамиз.\nМуҳими — машғулотларни Буюк Британияда 5 йил давомида таҳсил олиб қайтган марказ раҳбари Жамил Жуманов шахсан ўзи назорат қилиб боради. Ўзингиз ва фарзандингиз учун муносиб ўқув марказини излаётган бўлсангиз, ҳеч иккиланмай Opal Education’га мурожаат қилинг:


Неймар «Валенсия»га қарши ўйин вақтида ўз жамоадоши Альбани сўккани маълум бўлди\n14:34 / 20.04.2016\nИспания ОАВи «Барселона» жамоаси ҳужумчиси Неймарнинг бадхулқлиги борасида навбатдаги хабарни тарқатди.\nБундан олдинроқ, бразилиялик бу футболчининг Испания чемпионати, 33-турида «Валенсия»га қарши кечган учрашувда асабларини жиловлай олмагани ва рақиб ҳимоячиси Антонио Барраган билан аввал майдонда жанжаллашгани, кейин унга қарата майдон ташқарисида бутилка улоқтиргани ҳақида хабар берилганди.\nУнга бу иши учун дисквалификация қўлланиши мумкин.\nMovistar+ нашри хабарига кўра, Неймар ўша ўйин вақтида нафақат рақибга, балки ўз жамоадошларига ҳам ёмон муносабатда бўлган.\nХорди Альба ҳам мазкур ўйинда унинг «қурбони» бўлган. Вазиятларнинг бирида Неймар Альбани ўзига пас бермагани учун ножоиз сўзлар билан ҳақоратлаган ва киноя билан унда қандайдир муаммо бор-йўқлигини сўраган.\n«Барселона»га Неймарнинг ҳаёт тарзи ёқмаяпти


Нима учун Туркияда коронавирусга чалинганлар сони кўп бўлса ҳам ўлим ҳолати бошқа давлатларга нисбатан анча паст? - Darakchi\nНима учун Туркияда коронавирусга чалинганлар сони кўп бўлса ҳам ўлим ҳолати бошқа давлатларга нисбатан анча паст?\nДУНЁ 09.04.2020, 12:41\nТуркия Президентлиги ҳузуридаги матбуот ва комуникация бошқармаси томонидан ташкил этилган «COVID-19 тажрибаси ва ҳалокатга қарши курашда халқаро ҳамкорлик» видеоконференцияси бўлиб ўтди. Бу ҳақда “Darakchi.uz”га Туркиянинг Ўзбекистондаги элчихонаси матбуот котиби Давут Гази Бенли хабар берди.\nБошқарманинг туркча ва инглизча YouTube каналларидан жонли равишда намойиш этилган видео-конференция коммуникация бошқармаси бошлиғи, профессор, доктор Фахреттин Алтун нутқи билан очилди. Туркиянинг Пекиндаги элчиси Абдулқодир Эмин Ўнен, Рим элчиси Мурат Салим Эсенли ва Сеул элчиси Дурмуш Эрсин Эрчин нутқи ҳам жой олган видео-конференцияни SETA Хавфсизлик тадқиқотлари директори Мурод Ешилташ бошқариб борди.\nАлтун, Президент Ражаб Тойиб Эрдўған бошчилигида 2002 йилдан бери амалга оширилган қадамлар бугунги кунда вирус эпидемиясига қарши курашда катта ҳисса қўшганига диққат қаратди. 2002-2020 даври мобайнида Туркия соғлиқни сақлаш тизимининг кенг миқёсда ривожланганини инобатга олган ҳолда, Алтун ўз сўзларида қуйидаги маълумотларга урғу берди:\n"18 йил мобайнида, Туркия миқёсида касалхоналар сони 1 156 дан 1 518 гача кўпайган бўлса, келгуси даврда карантин учун фойдаланишимиз мумкин бўлган бир кишилик хоналар сони 18 934 дан 91 949 га етди. Шунингдек, касалхоналар ётоқларининг сони 164 471 тадан 23 946 гача, реанимация бўлимидаги ётоқлар сони эса 2 214 тадан 65 455 тага кўпайди. Бошқача айтганда, реанимация бўлимидаги ётоқларимиз сони қарийб 33 барабар кўпайди. 2002 йилдан бери, соғлиқни сақлаш тизимимизга киритилган инвестициялар натижасида тиббиёт ходимларининг сони керакли даражага етқазилганини кўрмоқдамиз. Шунга кўра, 2002 йилда 91 949 та бўлган врачларимиз сони 161 279 тага, 2002 йилда 72 393 та бўлган ҳамшираларимиз сони эса 198 517 тага етди. Умуман олганда, 2002 йилда умумий тиббиёт ходимларининг сони 294 587 тани ташкил этиб, хозирги кунда эса умумий тиббиёт ходимларининг сони 1 милиондан ошганлигига гувоҳ бўляпмиз.\nСоғлиқни сақлаш тизимимизнинг ҳолатини айрим ривожланган давлатлар билан солиштирсак, менимча, Туркиянинг ушбу тизимини қай даражада муваффақиятга эришганини кўрсата оламиз. Соғлиқни сақлаш вазирлигининг маълумотларига кўра, АҚШда ҳар 100 мингтадан 34,7 кишига ва Германияда эса, ҳар 100 мингтадан 29,2 киşига реанимация ётқизиқлари мавжуд бўлиб, бу рақам мамлакатимизда 46 тани ташкил этади." деди Алтун.\nПрезидент томонидан ўз вақтида соғлиқ тизимлари, ижтимоий хавфсизлик тизимига киритган инвестициялар ва вақтида олинган юксак тадбирлар сабабли касаланганларнинг тузалиб кетишларига замин яратганини ҳам алоҳида таъкидлаб ўтди. Туркиянинг соғлиқни сақлаш тизими 2002 йилларга нисбатан буюк ривожланиш босқичига ўтганлигини коронавирус эпидемиясининг пайдо бўлган онлариданоқ давлат сифатида соғлиқни сақлаш вазирлиги ҳузурида тезкор марказ ва Фанлар кенгаши январ ойиданоқ ташкил этилганлиги, олимларнинг тавсияларига мувофиқ жараённинг шахсан муҳтарам Президентнинг ўзи назоратга олганлиги бунга яққол мисол бўла олишини таъкидлаб ўтди. Бунинг натижасида ушбу вирус бир неча ҳафта давомида мамлакатга киришининг олди олинганлигига ҳам урғу берди.\nАлтун, бу жараёнда Туркиянинг миллий бирлик ва бирдамлиги муҳим ўрин тутганлигини, бир бирига имкон қадар ёрдам бериш учун халқ бирдамлиги натижасида ҳайрия маблағлари ҳам тез орада тўпланганлигини алоҳида таъкидлаб ўтди. Алтун, «Шубҳасиз, бу халқ неча марта оғир дамлардан қандай мардонавор ўтган бўлса кўринмас душман ҳисобланган бу касаллик тарқалган даврдан ҳам шундай матонат билан Президентимизнинг кучли раҳбарлиги остида эсон омон чиқади» деди. Алтун нутқида «Туркия нафақат ўз халқига, давлатига балки бу пандемия билан курашаётган бошқа мамлакатларга ҳам ёрдам қўлини узатмоқда. Мисол учун Шимолий Кипр Турк Республикаси, Хитой Халқ Республикаси, Испания ва Италия каби 30 дан ортиқ мамлакатларга ёрдам қўлини узатди.\nШу билан бирга, ўтган ҳафта Испанияга фавқулодда вазиятларни ҳисобга олиб, илгари экспорт қилиниши тақиқланган 116 та респираторни етказиб бердик. Шу ўринда Президент Ражап Тайиб Эрдўған бошиданоқ жамоат тартибини ҳимоя қилиш, соғлиқни сақлаш тизимининг самарали ишлаши, озиқ-овқат, соғлиқни сақлаш ва тозалик маҳсулотларининг таъминоти занжирини узмаслик каби масаларда тўғри сиёсат олиб борганлиги намоён бўлмоқда» деди. Алтун, тез орада бу офатнинг ер юзидан батамом йўқ бўлишини умид қилиб башариятга соғлик тилади.\nБундан ташқари, Туркия Республикаси Президенти Эрдўған, тиббиёт ниқобларини пул эвазига сотишни тақиқлади. «Соғлиқни сақлаш вазирлиги ва Транспорт ва инфратузилма вазирлиги мувофиқлаштирилган ҳолда 20-65 ёшгача бўлган фуқароларга бепул ниқоб тарқатилишини маълум қилди. Ниқоблар ҳар ҳафта киши бошига 5 тадан тарқатилади.» деб ёзди Фаҳреттин Алтун ўз твиттер саҳифасида.\nТуркия соғлиқ тизими бўйича, дунёдаги илғор технология жиҳозларига эга ва ушбу жиҳозларни ишлаб чиқарувчи давлат ҳисобланади. Туркия (ИВЛ) ўпканинг сунъий вентиляция аппаратини ўзида ишлаб чиқаради ва уларда ушбу жиҳоз етишмовчилиги йўқ. Шу сабабдан ҳам, коронавирус инфекциясини юқтириб олганлар сони нақадар кўп бўлсада ўлим ҳолати бошқа давлатларга нисбатан анча паст.\nЭслатиб ўтамиз, Туркияда бугунга қадар коронавирус инфекциясини юқтириб олганлар сони 34 119 нафар, ўлим ҳолати 725 та ва соғайган беморлар сони эса 1 600 тага етди. Туркияда шу вақтгача жами 222 868 киши коронавирусга тест топширган, таҳлил натижаларига кўра, 34 119 кишининг тест натижаси ижобий чиққан.


Қозоғистон тожикистонлик қочқинни Ўзбекистонга топширди\n26 октябр 2021, Тошкент вақти: 17:44\nЎзбекистонлик қочқинларининг Олмаотадаги БМТ идорасига қилаëтган мурожаатлари самарасиз қолмоқда.\nҚозоғистон ҳукумати тожикистонлик қочқин Умарали Абдураҳмоновни расмий Тошкент ихтиëрига берди. Яқинларига кўра, етти ойдан буён Қозоғистоннинг Тараз шаҳрида ҳибсда сақланган Умарали 30 октябр куни Ўзбекистонга топширилган.\n“Ўзбекистон Умаралига туҳмат қилган”\nТожикистоннинг Сўғд вилояти Мастчоҳ туманидан бўлган 35 ёшли ўзбек йигити Умарали Абдураҳмонов Қозоғистондаги етти ойлик ҳибсдан сўнг ўтган шанба - 30 октябр куни Ўзбекистонга экстрадиция қилинди.\nБу ҳақда Умаралининг синглиси Мўътабар Сулаймонова Озодликка маълум қилди.\n- Менинг акамни шанба куни обеддан кейин олиб чиқиб кетишган камерасидан. Шанба 30 октябр куни бўлган. Мен эшитиб кейин ҳамма ëққа телефон қилдим. УВКБ ООНга телефон қилдим, департаментга. Акамнинг адвокати Руслан Халидов бу нарсани “Тўппа-тўғри. Суд 30 октябр куни Абдураҳмонов Умаралини экстрадиция қилди Ўзбекистонга” деб жавоб берди. Икки кундан буëн УВКБ ООНнинг эшигида ўтирибман¸ қанақадир янгилик эшитиш мақсадида. Бугун ҳам менга “Сенга айтадиган ҳеч қанақа гапимиз йўқ. Бизда бу хабар расман тасдиқланмаган” деган жавобни беришди. Лекин акамнинг юристи буни тасдиқлаб турибди. Иккита ўтнинг ўртасида турибман. Ишонишни ҳам, ишонмасликни ҳам билмаяпман, деди Мўътабар Сулаймонова.\nУмарали Абдураҳмонов иши бўйича яхши таниш бўлган Олмаотадаги Инсон ҳуқуқлари халқаро бюроси ходими Денис Живаго Умаралининг экстрадиция қилингани ҳақида аниқ ахборотга эга эканлигини айтади.\n- Ҳа, бу ҳақиқат. Умарали шанба куни Ўзбекистонга экастрадиция қилинди. У Ўзбекистон талаби билан бериб юборилди. У Ўзбекистонда содир қилинган қандайдир жиноятда айбланаётган эди. Қозоғистон ҳукумати, миграция қўмитаси унга қочқинлик мақоми беришни рад қилди ва прокуратура уни экстрадицияси бўйича қарор қабул қилди. Биз ҳозир Умарали иши бўйича прокуратурага сўровнома жўнатдик. Шундан кейин расмий жавоб ҳам маълум бўлади, деди Денис Живаго.\nЖамбил вилоят прокуратурасига қўнғироқ қилиб, Умарали Абдураҳмонов борасида сўраганимизда фақат ёзма мурожаатимиздан кейингина жавоб беришларини айтишди.\nУмарали Абдураҳмонов жорий йилнинг 22 март куни Жамбил вилоятининг Тараз шаҳрида ҳибсга олинган эди.\nМўътабар Сулаймоновага кўра, акаси 2004 йилнинг мартида Тошкент шаҳрида содир этилган террорчилик ҳаракатига алоқадорликда айбланган.\nБироқ акасининг мутлақо айбсизлигини айтади Мўътабар Сулаймонова:\n- Акамни 2004 йилда Ўзбекистон розискка берган. Жамоат тузиш ва бошқа нарсалар¸ яъни 244- модда эди. Бизнинг ота-онамиз, ака-укалар ҳаммаси Ўзбекистонда яшашади. Ўзбекистонга қариндошларникига бориб туҳматга қолган акам. Акам ўзи асли тожикистонлик. Тожикистонда уйланган, Тожикистонда яшаган. Акам намозхон. Ноҳақдан қўйилган қуруқ туҳматнинг қурбони бўлди акам. Қозоғистон ҳукумати, УВКБ ООНга мурожаат қилдим акам номидан. “Ëрдам беринглар. Бу ҳаммаси ëлғон. Қуруқ туҳмат” деб айтдим. 2004 йилда Ўзбекистон худди мана шу модда билан розиск жўнатганда Тожикистон ҳукумати икки ой текширган. Тожикистон ҳукумати текшириб “бу ëлғон” деб қўйиб юборган. Акам бу ишларни қилмаган. Ўзбекистон айтаëтган ҳамма нарса туҳмат, дейди Мўътабар Сулаймонова.\nХуршид Комилов қаерда?\nҚозоғистон жорий йилнинг 8 сентябр куни бошқа бир қочқин, қирғизистонлик ўзбек Хуршид Комиловни ҳам Ўзбекистонга экстрадиция қилган эди.\nХуршиднинг опаси Умида Комиловага кўра, икки ойдирки акасинининг дараги Ўзбекистондан чиқмаяпти.\n- Икки ойдирки ҳеч қанақа янгилик бўлмаяпти. Ўзбекистонга ҳам телефон қилиб, танишларимизнинг ҳаммасига айтиб, ҳар бир СНБ бўлимини текширтириб, допрос бериб чиқдик. Комилов Хуршид тўғрисида ҳеч қанақа маълумот бўлмаяпти. Қозоғистонда ҳам шу аҳвол. Қаердан қидиришимизни ҳам билмаяпмиз. Ҳеч ким айтмаяпти қаерда нима эканлигини. Ҳеч бўлмаса бир ердан чиқиши керакку. “Қозоғистондан Ўзбекистонга экстрадиция қилинган 8 сентябр куни” деб Олмаота прокуратурасидан қоғоз бераяпти бизга. Акамни эса ҳеч қаерда на тириги на ўлиги бор, дейди Умида Комилова.\n27 ёшли Хуршид Комилов жорий йилнинг 9 июн куни Қозоғистон Миллий хавфсизлик хизмати томонидан Олмаота шаҳрида ҳибсга олинган эди.\nҚозоғистон Миллий хавфсизлик қўмитаси Олмаота шаҳар департаменти тергов изолятори раҳбари Тўқтаубаевнинг адвокат Бурумкулова сўровномаси бўйича юборган жавоб хатида айтилишича, Хуршид Комилов шу йилнинг 8 сентябр куни Бош прокуратура талабномасига мувофиқ Ўзбекистонга экстрадиция қилинган.\nАсли ўшлик бўлган Хуршид Комилов бундан бир йил аввал Ўш ҳуқуқ-тартибот идоралари ходимлари таъқибидан қочиб, Олмаотага келган ва бу ерда БМТ қочқинлар иши бўйича олий комиссарлиги Олмаота ваколатхонасига қочқинлик мақомини сўраб мурожаат қилганди.\nХуршид Комилов шу йилнинг июн ойида қўлга олинган ва ҳозирда Олмаота тергов ҳибсхонасида сақланаётган 30 ўзбек қочқини ичида эди.\nҲибсхонасидаги қочқинлар тақдири мавҳумлигича қолмоқда\nХуршид Ўзбекистонга топширилгач¸ Олмаота ҳибсхонасидаги ўзбек қочқинларининг 29 нафар экани айтилаётган эди.\nБироқ ҳибсдаги қочқинлардан бирининг яқини Абдуллоҳга кўра, айни пайтда қочқинлар сони яна 30 га етган.\n- 29 эмас ҳозирги кунда 30та бўлиб турибди ҳибсдагилар. Яна биттамизни олиб кириб кетишди. Ичкарида 29та қолган эди. Кейин кўчада юрган битта одамга кимдир ариза ëзганмиш. “Мошенничествода айбланиб, янги розиск келди” деб олиб бориб¸ яна 30та қилиб қўйишди. Кўчада қолган эркакларга ҳам шунга ўхшаш қоғозлар чиқиб, розисклар чиқиб, уларнинг ҳам ҳужжатларини олиб қўйиб, секин-секин олиб кетишаяпти. Менинг ўзимни ҳам мана шу кунларда олиб кириб қўйиб, мажбурлаб қоғоз ëздиришди. “Энди қайтиб кетаман” деб ëздиришди. Ҳар куни “фалон куни фалончани олиб кетди” деган гапни эшитаяпмиз. Шунинг учун кўчага чиқиш ҳам хавфли бўлиб қолди, дейди Абдуллоҳ.\nАбдуллоҳга кўра, диний эътиқоди боис таъқибга учраб, Ўзбекистонни тарк этган йигитларнинг халқаро қонунлар нуқтаи-назаридан ҳимояга олинганини Қозоғистон Миграция хизматининг мутлақо инобатга олмаётгани бошқа қочқинларни жиддий хавотирга солиб қўйган.\nЖорий йилнинг 9 июнидан 11 июнига қадар қозоқ ҳуқуқ-тартибот органлари ва махфий хизматлари махсус рейд чоғида Олмаота шаҳридаги 32 ўзбек қочқинини қўлга олинган эди.\nЎзбекистон Бош прокуратураси бу қочқинларни оғир ва ўта оғир жиноятлар содир этганликда айблаб, экстрадиция қилинишини сўраган.\nОлмаота ҳибсхоналарида сақланаётган ўзбек қочқинларининг экстрадиция бўйича ҳибсда ушлаш муддати шу йилнинг 9 сентябр куни ниҳоясига етган.


Шомуродовдан сўнг "Ростов"нинг яна бир юлдузи жамоани тарк этмоқчи\n10 октябрь, 2020, 23:39\nТеглар:Уле-Гуннар Сульшер | Элдор Шомуродов | Ростов\nАввалроқ, "Ростов"нинг бошқа бир юлдузи Элдор Шомуродов клубни тарк этган эди.\n"Ростов" ярим ҳимоячиси Матиас Норманн Норвегия терма жамоаси иштирокидаги матбуот анжуманида ўз фаолиятида ўзгариш содир бўлиши мукинлигини айтди. Бу ҳақида журналист Арилас Улд-Саада ўзининг "Твиттер" саҳифасида маълум қилди.\nХабарда айтилишича, норвегиялик футболчи АПЛга қайтиши мумкин. Унга "Фулхэм" жамоасидан қизиқиш бор. Ўтган йили Норманн МЮнинг трансфер рўйхатидан жой олган эди. Манкунияликлар устози Сульшер "Ростов" етакчиси билан Норвегиянинг "Мольде" клубида бирга ишлаган. Аммо томонлар келишувга эриша олмаган эди.\n24 ёшли футболчи ростовликлар сафига 2018 йил "Брайтон" жамоасидан келиб қўшилган. Жорий мавсум у жамоаси либосида 9 та ўйинда ҳаракат қилиб, 1 тадан гол ва ассистни ўз ҳисобига ёздириб қўйишга муваффақ бўлган.\nТЕЗКОР ХАБАР Шомуродов – катта йўқотиш!


Эшонқулов Абдусаттор 1916 йил 10 февралда Тошкентда туғилган. 1937 йилдан Совет Армиясида. 1943 йил Балашов учувчилар ҳарбий авиация мактабини тамомлаган. 1944 йил февралдан фронтда. 62-штурмчи авиация полкида звено командири, катта лейтенант. Совет Иттифоқи Қаҳрамони (1945).


Германия парламенти арманлар геноцидини тан олди\n16:26 / 02.06.2016\nБундестагда ўтказилган овоз бериш якунларига кўра, Туркияда 1915 йили арманлар қирғин қилинганини ифодаловчи арманлар геноциди бўйича резолюция қабул қилинди.\nҲужжат "1915–1916 йилларда Усмонли салтанатида арманилар ва бошқа христиан камчиликларнинг геноциди хотирасига" деб номланган.\n5 саҳифадан иборат бу резолюция Германиядаги бир нечта партия томонидан тақдим этилган. Қайд этилишича, парламент аъзоларидан фақат бир киши бу резолюцияга қарши овоз берган, яна бир депутат бетараф қолган.\nГерманияда бу масалага аввал ҳам эътибор қаратишган. Ўтган йили мамлакат президенти Гаук Усмонлилар даврида арманлар қирғин қилинишини геноцид деб атаганди.\nDie Welt нашрининг ёзишича, овоз бериш жараёнида Германия канцлери Ангела Меркель, ТИВ раҳбари Франк-Вальтер Штайнмайер ва вице-канцлер Зигмар Габриэль иштирок этишмаган.\n"Биринчи жаҳон уруши даврида Усмонлилар империяси ҳудудида арманларнинг қирғин қилиниши арман халқининг минг йиллар давомидаги энг катта фожиаси эди", дея резолюциядан иқтибос келтиради РИА Новости.\nТуркия бош вазири ГФРда арманлар геноцидини тан олиш бўйича овоз бериш орқали Туркия билан дўстлик ҳам синовдан ўтказилмоқда экани ҳақида гапириб ўтганди.\nУ Германияда 3,5 млн этник турклар яшаши, улардан 400 минг нафари Германия иқтисодиёти учун миллиардлаб евро келтирувчи тадбиркорлар эканини эслатиб ўтган.\nТуркия ҳукумати бу резолюция қабул қилинадиган бўлса, Берлиндаги элчисини чақириб олиши мумкинлигини билдирган.\nАрманистон томони ва кўпгина тарихчилар 1915 йилда 2 миллионга яқин арман Усмонлилар империяси томонидан ўлдириб юборилганини айтишади. Усмонлилар империясидаги арманлар сони Биринчи Жаҳон урушигача 2,5 миллионни ташкил қилган.\nШу вақтгача жаҳондаги 22та давлат Усмонлилар империяси даврида, 1915 йилдан 1922 йилгача арманлар геноциди амалга оширилганини тан олганди. Илк бор 1965 йили Уругвай арманлар геноцидини тан олган. Кейинроқ Россия, Австрия, Аргентина, Бельгия, Боливия, Канада, Чили, Кипр, Франция, Греция, Италия, Ливан, Литва, Нидерландия, Польша, Словакия, Швеция, Швейцария, Ватикан, Венесуэла, Люксембург, АҚШнинг 44та штати, Европарламент, Бутун дунё черковлари кенгаши геноцидни расман тан олишган.\n2014 йилда Франция сенати "Усмонли султонлиги даврида арман қатлиомини инкор қилганларнинг жиноий жавобгарликка тортилиши" ҳақидаги қонун лойиҳасини тасдиқлагач, Усмонлилар империяси даврида арман қатлиомини инкор қилган Франция фуқаролари 1 йил муддатга озодликдан маҳрум қилиниши ëки 45 минг евро жаримага тортилиши мумкин бўлиб қолди.\nҲар йили 24 апрелда дунёда Усмонлилар империясидаги арманлар геноциди қурбонлари хотираси қадрланадиган кун нишонланади.\nТуркия 1915 йилда юз берган ҳодисаларни Усмонли султонлигининг арманларни йўқ қилишга қаратилган сиёсати эмас, балки уруш оқибати деб билади ва геноцид фактини рад этади.\n2014 йилда Туркия президенти Ражаб Тойиб Эрдўған илк бора ҳалок бўлган арманлар авлодларига таъзия изҳор қилди, бироқ айни дамда Арманистон ҳукуматини мазкур мавзуни "сиёсий можаро мавзусига айлантириш"да айблайди.\nУ ўз нутқи давомида Усмонли турклар империяси ҳукмронлик қилган сўнгги йиллар диний ва этник келиб чиқишидан қатъи назар, турк, курд, араб, арман ва бошқа миллионлаб фуқаролар ҳаётида «ачинарли воқеаларга бой оғир давр» бўлганини эътироф этган.\nШунингдек, турк тарихчилари арманиларнинг қуролли гуруҳлари ўн минглаб мусулмонларни қирғин қилганини таъкидлайди.\nТуркия ва Арманистон ўртасидаги дипломатик муносабатлар тўхтатилган, давлатлар ўртасидаги чегара эса 1993 йилда ёпиб қўйилган.


Гулчеҳра Асронова. Дилбанд (ҳикоя) | www.ziyouz.uz\nБош саҳифа Ўзбек насри онлайн антологиясиГулчеҳра Асронова (1968)Гулчеҳра Асронова. Дилбанд (ҳикоя)\nҒалати бир ҳис билан уйғониб, нимёруғ хонада ётганимни кўрдим. Оппоқ пардалар, китоб терилган токчалар, сандиқ устига текис йиғилган қавима кўрпалар… Ўз уйимдаман! Қайтганимга икки ой бўлибди ҳамки, ҳар сафар уйғонганимда яна ўша манзарани кўришдан қўрқиб, кўзимни очгим келмайди: тор хонада саккиз киши қатор ётибмиз, бурчакдаги стол устида идиш-товоқ, остига сумкалар қалаштириб тиқиб қўйилган, чала бўялган эшик тутқичининг қасмоғи чиқиб кетган. Мусофирчилик!.. Кўзимни чирт юмиб, кенг ҳовлим, айвонли уйим, кейин мана шу деразаси кунчиқарга қараган ётоғимни тасаввур қилар ва шу ўйларга сингиб кетгим келарди. Бироқ, ғала-ғовур, туртиниш, асабий хитоблар, боз устига, йўқ ердан бинога келган қарз ташвиши тезроқ туришга, эгнимга топганимни кийиб яна баҳайбат тўқайнинг совуқ бағрига киришга мажбур қиларди. Бир йил чидадим ўшандай машаққатга. Қора терга ботиб, олтин тоғларни ваъда қила-қила ёт юртларга олиб келган “валламат”лар йўлкира ҳисобидан бўйнимга илган ҳақни тўлаб, уйга бешикаст қайтдим. Аммо, ич-ичимда нимадир ўзгарган, вайрон бўлган эди. Энди эса… йўқлигимда кекса ота-онам олган қарзларини узиш учун яна ўша бенаво ҳаётга қайтишга мажбур бўляпман. Ҳа, қайтишим, қасдма-қасдига қайтишим керак. Пишиқ-пухта бўлиб… Қуруқ қўл билан келмайдиган бўлиб…\nҲозир эса уйдаман. Бу ернинг тонглари ўзгача. Аёлим аллақачон ҳовлини чиннидек тозалаб, нонушта тайёрлаб қўйгандир. Бугун чипта олгани борардим, эртароқ уйғотишмабди-да. Аяшган мени. Келганимдан бери аяшади… Кеча ошналарим билан ярим тунгача отамлашиб ўтирганмиз. Тошдек қотиб ухлабман ўзиям. Лекин, оёғимга нима бўлди? Ие, бу не ҳол?! Кимнинг иши бу?\n…Мен уни ҳаммадан кўп соғингандим. Йўл бўйи ўйлаб келдим: бир йилда анча улғайгандир, бўйи чўзилган, тили бурродир. Мени танимаса-я, деган қўрқинчли ўй ҳар замон миямга яшиндек урилар, шунда унинг меҳрини қозониш учун боримни пойига тўшашга тайёр эканлигимни ҳис қилардим. Ҳозирча эса биттагина машина ўйинчоқ сотиб олишга қурбим етди. Ўғлим, дилбандим Шоҳжаҳон учун! Каттагина машина, бунақаси бизнинг пайтларда бўлмаган.\nБолам деярли ётсирамади. Уч-тўрт кунда соядек эргашиб юрадиган, ўтирсам тиззамдан тушмайдиган бўлди. Қаердандир улоқ-сулоқ ингичка арқон топиб, тумшуғидан боғлаб олганча, бутун қишлоқ болаларига машинасини кўз-кўзлаб, судраб юргани-юрган. “Сен келиб, боланг яшнаб кетди, ишқилиб, ортингдан ичикиб қолмасин-да”, дейди онам. Кечаги қилиғидан кейин, ўзим ҳам шундай хавотирга тушиб қолдим.\nСўрида бу сафар кимлар билан кетиш, нима иш қилишим ҳақида маслаҳатлашиб ўтиргандик. Пастда Шоҳжаҳоннинг гапларимизни уқиб ўтирганига эътибор бермабмиз. Қарсиллаган товушдан чўчиб қарасак, машинаси ағдарилиб ётибди.\n– Йўқ, кетмайсиз, кетмайсиз!!!\nЎғлим шундай деб йиғлаганча кўчага отилди. Ортидан аёлим югуриб кетди. Ота-онам жим, менинг эса ичимга муз тушди гўё. Шу бўйи қайтиб ёнимга келмади. Бу орада дўстларим келиб қолди. Уларни кузатиб кирсам, ўрнида йўқ. Аразлаб, бувисининг ёнида ухлабди…\n…Оёғим… боғланган эди. Сапчиб туриб, кўрпани устимдан отиб юбордим. Улоқ-сулоқ, эски арқоннинг бир учи билан оёғим, иккинчиси эса токча тагидан ўтган қувурга боғланибди. Ҳа, бу ўша, Шоҳжаҳоним мен олиб келган арзимасгина, аммо ўғлимнинг назарида дунёда ягона ўйинчоқ машинанинг тумшуғидаги ипи. Болажоним… Отасини ёнида олиб қолиш учун ақли етганича чора кўрибди. Иссиқ дийдори билан ўзига боғлаб ололмаган норасидам мана шу эски арқон билан тушовлаб қўймоқчи бўлибди беқарор отасини… Уқувсиз тугилган арқонни сийпалаб, ечишга журъатим етмай узоқ ўтирдим. Кўз олдимга дилбандимнинг кўзмунчоқли жажжи қўлчалари, кулча юзига салга қалқиб чиқадиган кулгичлари, тиниқ нигоҳлари келди. Юзимдан иссиқ томчилар оқиб ўтди.\nМен ўзга юртда хор-зорлик кўрдим, калтакландим, қадрим топталди. Лекин бирон марта йиғламагандим. Эр бошим бунчалар эгилмаганди…\nАёлимнинг кириб келганини сезмабман ҳам. У хавотир билан қаршимга чўккалаб ўтирди:\n– Дадаси? Вой ўлмасам, сизга нима бўлди?\n– Буни қара.\nУ бир муддат боғлиқ оёғимга тикилиб, қотиб қолди.\n– Шоҳжаҳон… – дедим мен, овозим дарз кетиб.\n– Эрта тонгда машинасини кўтариб кираётганини кўргандим. Ғилдираги чанг, ташқарига қўй десам, азза-базза оёқ тираб туриб олди. Кейин анча қолиб кетганди. Сиз билан ётибди дебман…\nУнинг қароғида ҳам ёш йилтиллади.\nАрқон осонгина ечилди.\n– Ҳозир қаерда экан?\nТашқарига чиқибоқ, мени кўриб ҳовли ўртасида қотиб турган Шоҳжаҳонга кўзим тушди. У қўрқибми, ё шунча уринишлари беҳуда кетганидан ўкинибми, жавдирабгина қараб турарди. Ёнига бориб тиззалаб ўтирдим-да, боламни бағримга маҳкам босдим. Юзимга ширин нафас тафти урилди. Миттигина вужуддаги юракча кўксимга бош ураётганини ҳис қилдим. У бағримга сингиб кетгудай кичкина эди. Аммо шу муштдеккина жуссадан таралган меҳр қуввати руҳимда улкан эврилиш содир этаётганди.\n– Кетмайман, болам, сени ташлаб ҳеч қаёққа кетмайман!\nБу менинг қатъий қарорим эди.\n← Аввалги Аввалги Жамила Эргашева. Меҳмондорчилик (ҳикоя)\nКейинги → Кейинги: Ўткир Ҳошимов. Мураккаб, аммо зарур муаммолар (1989)


'Роғун ГЭСи бўйича Ўзбекистон хавотирлари жуда асосли' - BBC Uzbek - O'zbekiston\n'Роғун ГЭСи бўйича Ўзбекистон хавотирлари жуда асосли'\nСўнгги янгиланиш 17 декабр 2012 - 15:14 GMT\nСунъий йўлдошдан олинган сўнгги фотосуратлар Ўзбекистон тарафида Орол денгизидан деярли ҳеч нарса қолмаганини кўрсатмоқда.\nЎзбекистон ва Қозоғистонда Орол бўйидаги вазиятни кузатган америкалик журналист ва тадқиқотчи Тара Фитзжеральд Би-би-си Ўзбек Хизмати билан суҳбатлашиб, минтақадаги айрим йирик лойиҳалар боис экологик вазият янада ёмонлашиши эҳтимолидан хавотир билдирди. Суҳбатни Рустам Қобил олиб борган.\nБи-би-си: Орол денгизи деймизу лекин денгиздан нима қолган?\nТара Фитзжеральд: Денгиз бор, лекин у жуда ҳам қисқариб кетган. Ҳали 1960-йилларгача ҳам Орол денгизи дунёнинг тўртинчи йирик ёпиқ денгизи эди. Ҳозир бу денгиз сувининг 90% қисми йўқолди, сатҳи эса 80%га қисқарди. Қурий бошлаган Орол иккита алоҳида қисмга бўлиниб кетган. Қозоғистон қисми Кичик Орол дейилади. Ўзбекистондаги асосий қисми эса Катта Орол, деб аталмоқда. Ўзбекистондаги Катта Оролни аллақачон йўқолиб бўлди, дея уни тиклашдан умид узишган. Аммо Қозоғистон ўз ҳудудидаги денгизни кенгайтириб, у ерда балиқчиликни жонлантиришга интилмоқда.\nБи-би-си: Нега Қозоғистон Кичик Оролни кенгайтираётган бир пайтда Ўзбекистон ўз ҳудудидаги денгизни тирилтира олмаяпти. Сабаби нимада? Қозоғистоннинг пули кўпми ва ё Ўзбек ҳукумати эътибор бермаяптими?\n"Оролни кўргани келган ҳар бир одам бир челакдан сув келтирса, денгиз аллақачон тўлган бўларди"\nЯнги аччиқ ҳазил, Мўйноқ, Ўзбекистон\nТара Фитзжеральд: Ҳар икки фикрда ҳам бироз жон бор. Қозоғистонда маблағ кўпроқ ва уларда сиёсий истак-ирода ҳам бор. Бунинг устига, Қозоғистон ҳиссасига қуриётган Оролнинг кичик қисми тушган. Кичик Оролни бошқариш имкони бор. Қозоқлар Жаҳон Банки билан биргаликда ана ўша Кичик Оролни тўғон билан Катта Оролдан бутунлай ажратиб олишди. Кейин Сирдарёдан келадиган сув Катта Оролга кетмай, Кичик Оролнинг ўзида тўплана бошлади. Яъни Қозоқ тарафидаги сув Катта Оролга оқиб кетиб, саҳрога сингиб ёки буғланиб кетаётгани йўқ. Айни дамда, Қозоқ томонида Сирдарё суви ҳамон Оролга қуйилаяпти. Ўзбек тарафида эса Амударё ҳозир Оролга етиб бормайди. Ўзбекистон Оролни асраш учун зарур сувга ҳам эга эмас.\nБи-би-си: Демак, Ўзбекистон ўзига боғлиқ бўлмаган ҳолда денгизни қутқаришга қодир эмас, шундайми?\nТара Фитзжеральд: Ўзбекистонда унчалик кучли сиёсий истак-ирода йўқ. Лекин ўзбекларда ҳозир Оролни қутқариш учун зарур пул ҳам йўқ. Биласизми, Ўзбекистон тарафида денгизнинг жуда улкан ва асосий қисми бор эди. Мамлакат уни сақлаб қолишга имконсиз эди. Ўзбекистон тарафи бу масалада халқаро ташкилотлар билан етарлича ҳамкорлик ҳам қилмади. Масалан, Қозоғистон ҳам ўз кучи билан Кичик Оролни қайта тўлдира олмасди.\nБи-би-си: Сиз Ўзбекистон ҳамкорлик қилмади, деяпсиз. Лекин мен, шахсан, етакчи Ўзбек мутахассислари билан бу масалада кўп гаплашганман. Уларга кўра, халқаро ҳамжамият аслида Оролни қутқаришга етарли эътибор ва маблағ ажратмаган. Бир етакчи ўзбек мутахассиси халқаро Орол анжуманига борса, у ердаги ғарблик мутахассислар ҳатто Орол денгизини Ўрал тоғлари билан алмаштириб ўтиришган экан. Шу боис, айбни Ўзбекистоннинг устига ағдаравериш адолатдан, деб ўйлайсизми?\nТара Фитзжеральд: Йўқ, албатта... Мен Оролнинг Ўзбекистон тарафида бир пайтлар бандаргоҳ бўлган Мўйноқ шаҳрига борганимда аччиқ латифа эшитдим. Одамлар мен билан суҳбат жараёнида "Орол бўйига келган ҳар битта одам бир челакдан сув келтирса, аллақачон денгиз қайта тўлган бўларди" деб ҳазил қилишди. Ростдан ҳам Орол бўйида яшовчи одамлар дунё бизни унутган, деб ўйлашади ва улар истаган ёрдам ва эътибор масаласида халқаро ҳамжамият керагича иш қилмаётганини айтадилар.\nБи-би-си: Дарвоқе, сиз мана яқинда Қорақалпоғистондан келдингиз. Оролнинг Ўзбекистон тарафидаги ҳаёт борасида маълумотлар жуда кам. Умуман, у ерда инсонлар қандай яшашмоқда?\nТара Фитзжеральд: Оролнинг Ўзбекистон тарафи, шаксиз, ҳаёт асари йўқ ва ташландиқ туюлади. Бу ерлар Ўзбекистоннинг жуда овлоқ ҳудудлари ва қорақалпоқларнинг айтишича, ўзбек ҳукумати ҳам, дунё ҳам уларни унутиб қўйган. Ҳеч ким биз учун қайғурмайди, деган қарашлар кучли. Мўйноқ аҳли азалдан балиқчилик ва кемасозлик билан шуғулланиб келган. Аммо бугун айни соҳалар йўқолиб кетган ҳисоб. Шу боис, кўплаб эркаклар иш излаб бошқа ўлкаларга кетишга мажбур. Кўпчилик Қозоғистонга кетмоқда.\nБи-би-си: Айрим хабарларга кўра, кўплаб қорақалпоқлар гўё Ўзбекистонни ташлаб, бутунлай Қозоғистонга кўчиб кета бошлашмоқда. Бу гаплар қанчалик ҳақиқатга яқин?\nТара Фитзжеральд: Мен ҳам бу ҳақида эшитдим. Менимча, бунинг сабаби бошқа жиҳатларга ҳам боғлиқ. Қорақалпоқлар миллий ва тил жиҳатдан ўзбекларга эмас, балки қозоқларга кўпроқ яқин ва уларнинг орасида ўзаро меҳр ҳам кучлироқ. Шу боис Қозоғистонга кетиш улар учун катта қадам эмас. Жўғрофий жиҳатдан эса чегара оша Қозоғистонга ўтиб кетиш осон.\nБи-би-си: Мана сиз Оролнинг икки тарафида ҳам бўлгансиз. Агар Ўзбекистон ва Қозоғистон тарафини солиштирсангиз, хотирада муҳрланиб қолувчи энг катта фарқ нима?\nЎзбекистоннинг Мўйноқ шаҳри бугун ташландиқ ва ҳаёт асари йўқ, дейди Тара Фитзжеральд\nТара Фитзжеральд: Қозоғистоннинг Орол ёки русчада Аралск, деб аталадиган шаҳарчасига борсангиз, у ерда ҳамон ҳаёт мавжудлигини, одамлар кўнглида умид сўнмаганини кўрасиз. Инсонлар учун иш бор, кичик тижорат қилиш мумкин, балиқчилик жонланмоқда, завод-фабрикалар очилаяпти. Ўзбекистон тарафида эса ҳаёт нуқсини кўрмайсиз. Мўйноқ шаҳри битта узун кўча бўйлаб чўзилиб кетган. Уйлар нурамоқда, қандайдир бўшлиқ ҳукмрон. Атрофда ташландиқ эски касалхона, балиқчилик хўжаликлари ва заводларни кўриб, у ердаги ҳаёт қанчалик умидсиз эканини илғайсиз. Қозоғистонда аҳвол бу даражада эмас.\nБи-би-си: Сиз Оролнинг Ўзбек тарафидаги ҳаёт ва денгиз тақдири борасида Ўзбекистонда мутахассис ва ё расмийлар билан гаплашдингизми? Улар нима дейишади?\nТара Фитзжеральд: Мен бир ҳукумат мулозими билан гаплашишга кўп ҳаракат қилдим, лекин ҳамон у билан учраша олганим йўқ. Асосан, минтақада иш олиб борган халқаро ташкилотлар билан, мутахассислар билан гаплашдим. Орол масаласи Ўзбекистон учун жуда ҳассос мавзу. Чунки денгиз қуриши қайсидир маънода пахта саноатига ҳам боғлиқ. Шу боис одамлар бу борада гапиришни хушлашмайди. Чунки гапдан гап чиқиб, денгиз қуришида ким ё нима айбдор, деган саволлар чиқиб келаверади.\nБи-би-си: Ўзбеклар Оролни қутқариш борасида жуда умидсиз. Ҳозирги ҳолида сақлаб қолсак ҳам катта гап, қабилидаги фикрларни эшитганман. Сизнингча, ҳозир Ўзбекистон нима қила олиши мумкин?\nТара Фитзжеральд: Мен бутунлай умидни узиш керак, деган фикрни айтишдан ўзимни тийган бўлардим. Лекин Оролни жонлантириш учун Ўзбекистон жуда катта маблағ сарфлаши керак. Аввало, Амударёни Оролга етказиш учун канал қазиш лозим. Ўзбек тарафида қолган денгиз қисмида сувнинг шўрланиш даражаси жуда баланд ва бу сувда бирон турдаги балиқнинг яшаб кетиши имконсиз. Ушбу воқеликлар денгизни тиклаш ва ё балиқчилик саноатини жонлантириш ҳаракатлари йўлида турадиган илк тўсиқ ва муаммолардир. Орол денгизининг Ўзбекистон тарафида қолган денгизга қўлингизни солсангиз, сув шунчалик шўрки, ундаги туз қўлингизни ачиштиради. Қозоқ тарафида эса шўрланиш бу даражада эмас. Фарқни билиш учун қўлингизни шунчаки денгизга солиб кўрсангиз бўлди.\nБи-би-си: Тақдир ўйинини қарангки, ҳали 20 йил олдин ҳам Сирдарё Оролга етиб бормай қолганди. Минтақанинг энг серсув дарёси бўлмиш Амударё эса қуйилиб турарди. Бугун эса аксинча, Сирдарё Оролга қуйилмоқда, Амударё эса йўқ. Бунинг сабаби нимада?\nТара Фитзжеральд: Мен бу воқеликни тўла тушунмайман. Билишимча, Сирдарё Орол денгизига етмай қолганида бутун денгиз йўқотилди, деган фикрга келинган. Кейин Сирдарё бўйида яшовчилар сувни тежай бошлашган ва дарёга тўғон ташлаганлар. Ўшанда одамлар Орол денгизини бутунлай унутиб юборишганди. Кейинроқ, 1980-йиллари янги балиқ турларини олиб келиб, дарё тўғонини очишган. Шу асно Сирдарё Оролга қуйила бошлаган.\nБи-би-си: Лекин Ўзбекистон тарафида Амударё нега Оролга етмай қуриб кетмоқда?\nТара Фитзжеральд: Бунинг сабаби оддий. Амударёдан жуда кўп сув олинмоқда ва дарё ўзанида сув йўқ. Шу боис Оролга етмасдан Амударё суви тугаяпти. Мўйноққа яқин ерларда Амударё буткул йўқ бўлиб кетади.\n"Ўзбекистонда Орол денгизи йўқотилди, энди фақат у ердаги инсонлар ҳаётини асраб қолиш ҳақида гапириш мумкин"\nТара Фитзжеральд, тадқиқотчи\nБи-би-си: Амударё сувини энг кўп ким қуритаяпти? Сунъий кўл қураётган туркманларми, сувталаб пахта экаётган ўзбекларми, улкан ГЭСлар қуришга интилаётган тожикларми ёки бироз тинчиб, деҳқончилик учун суғориш сувини ола бошлаган афғонларми?\nТара Фитзжеральд: Менимча, ҳар ким оз-оздан сувни олмоқда. Назаримда, Марказий Осиёдаги сув захираларидан қандай фойдаланиш жараёни рисоладагидек назорат қилинаётгани йўқ. Орол муаммоси ҳозир фақат икки мамлакат - Қозоғистон ва Ўзбекистон елкасига тушмоқда. Лекин мавжуд ҳолатни ўзгартириш фақат бу икки мамлакатга боғлиқ эмас. Оролга келадиган дарёлар бошқа мамлакатлардан ҳам оқиб ўтади. Шу боис сув назорати соҳасида бошқа мамлакатлар ҳам ҳамкорлик қилишлари керак.\nБи-би-си: Ҳозир бундай ҳамкорлик йўқ. Аксинча, Тожикистон Амударёга келадиган дарё устида дунёдаги энг баланд тўғонни ташлаб, улкан ГЭС қурмоқчи. Демак, бу йўлдаги Ўзбекистоннинг хавотирлари жуда ўринли, шундайми?\nТара Фитзжеральд: Шаксиз, шаксиз. Роғун қурилиши борасида Ўзбекистон билдираётган хавотирлар жуда ўринли ва асосли. Мен шундай фикрдаман. Алал оқибатда бунақа ишларнинг жабрини ўзбеклар тортишмоқда. Оқибатлар эса жуда тушкун ва фожеали кўринишда юзага чиқади. Афсус, минтақа давлатлари сув масаласида етарли даражада ҳамкорлик қилишмаяпти.\nБи-би-си: Агар Тожикистон Роғун ГЭСини қурса, бунинг натижаси Орол ва Ўзбекистон учун қандай кечади?\nТара Фитзжеральд: Шаксиз, унда Ўзбекистон учун ҳеч қандай яхши натижалар бўлмайди. Орол денгизига келсак, воқелик у қадар ўзгармаса керак. Чунки Амударё шундоқ ҳам денгизга етмай, йўқолиб кетмоқда. Фожеа бундан ортиқ яна қандай бўлиши мумкин?\nБи-би-си: Лекин Роғун ГЭСи омборига сув тўплаш жараёнида Амударё ҳажми бир неча йил тортилса, унда Хоразм ва Бухорога нима бўлади? Бу икки қадим воҳадаги ҳаёт бутунлай Амударёга боғлиқ-ку?\nҚуриган денгизнинг Ўзбекистон тарафидаги ҳаёт жуда ачинарли экани айтилади\nТара Фитзжеральд: Албатта, бу икки минтақа тақдири борасидаги хавотирлар асосли. Хоразм ҳам, Бухоро ҳам ҳамон оқиб турган Амударёга қараб қолган. Устига-устак, улар икки улкан саҳро - Қорақум ва Қизилқум ўртасида жойлашган. Шу боис у ердаги ҳаёт учун Амударё оқиб туриши муҳим. Хуллас, Роғун ГЭСи қурилса, Қорақалпоғистонгача бўлган ҳудудлар - Бухоро ва Хоразм учун оқибатлар аянчли бўлади. Бу - менинг фикрим.\nБи-би-си: Айрим иқтисодчи ва деҳқончилик мутахассисларига кўра, агар Ўзбекистон сувталаб пахтадан воз кечиб, боғдорчиликка ўтса, унда қарийб 50 баравар кам сув ишлатилади ва натижада ҳам сув, ҳам озиқ-овқат таъминоти яхшиланади. Бу гаплар бир хомхаёлми ёки асосли илмий-назарий хулосаларми?\nТара Фитзжеральд: Менимча, бу қарашлар иқтисодий асосларга эга. Лекин уни амалда қандай қилиб бажариш мумкин - бош муаммо ана шу ерда. Биз иқтисоди битта экин - пахтага боғлиқ бутун бошли мамлакат ҳақида гапираяпмиз. Бу жараён бошингиздан дўппини ечгандек, бир зумда амалга ошириладиган иш эмас. Мазкур ўзгаришлар узоқ муддатли режалаштириш ва босқичма-босқич алмашиниш жараёнларини кўзда тутган ҳолда бажарилиши керак. Лекин Ўзбекистон ҳукумати қанчалик узоқни кўзлаётгани ҳам бу ерда муҳим ўрин тутади. Улар қисқа муддатда олинадиган фойдадан воз кечиб, пахта экишни тўхтатишмаса керак.\nБи-би-си: Мутахассисларга кўра, пахта нархи арзон ва бу баҳо пахтанинг таннархини, яъни ҳосил олингунча кетган меҳнат, сув ва сарф-харажатни қопламайди. Шундай ҳолатда Ўзбекистон ҳукумати секин-аста бўлсаям пахтадан воз кечиши керак, дейишади. Аммо ҳукумат бу йўлда қандай мавқени тутаётгани сезиладими?\nТара Фитзжеральд: Мен одамлар билан гаплашиб, ушбу масалада ўзгаришлар борлигини илғадим. Лекин улар жуда ҳам жузъий ўзгаришлар ва катта натижалар ваъда қилмайди . Ўзбекистон иқтисодини ранг-баранглаштириш зарур ва битта экинга кўз тикиб қолиш яхши эмас. Аммо тарих кучли нарса экан. Чунки пахта ўзбек жамияти ва иқтисодига шунчалик чуқур сингиб кетганки, ундан воз кечиш қанчалик осон кечишини тасаввур ҳам қилолмайман.\nОролнинг Ўзбекистон тарафида денгиз суви шунчалик шўрки, унда ҳеч қандай балиқ яшай олмайди\nБи-би-си: Тожикистон ва Қирғизистон, ҳойнаҳой, янги ГЭСлар тиклашади, аҳолиси катта Ўзбекистон тобора кўпроқ сув истеъмол қила бошлайди ва Афғонистон ҳам тинчиса, деҳқончилик тикланиб, суғорма сувга эҳтиёжи ортади. Шу асно Оролга тобора камроқ сув боради. Иқлим исиши рост бўлса, музликлар тез эриб, дарёлар тортилади. Шундай ҳолатда минтақани яқин орада қандай тақдир кутмоқда?\nТара Фитзжеральд: Бу мамлакатлар фақат биргаликда ҳаракат қилишса, узоқ муддат омон қолишлари мумкин. Улар ўз ҳолича ҳаракат қилиб, сув ва бошқа захираларни, ўз келажакларини асраб қолишга қодир эмаслар. Чунки минтақа давлатлари тақдири чамбарчас боғланиб кетган. Минтақада узоқ муддат ҳаёт мавжуд бўлиши учун бу мамлакатлар ҳамкорлиги сув билан ҳаводек зарур.\nБи-би-си: Орол денгизининг 90% қисми йўқотилди. Аҳвол бундан ҳам ёмонлашса, Ўзбекистон тарафида яна қандай фожеаларни кутиш мумкин?\nТара Фитзжеральд: Тўғриси, бундан баттар бўлишини тасаввур қилиш амримаҳол. Мўйноқда иқтисод йўқ, денгизда ҳеч бир жон яшамайди, денгизга боғлиқ бирон ишлаб чиқаришни йўлга қўйиш имконсиз. Ҳозир Бирлашган Миллатлар Ташкилоти аёллар қўл меҳнатини ривожлантириш бўйича кичик-кичик лойиҳаларни бошламоқда. Лекин бу мавжуд ҳаёт тарзини сақлаб қолиш йўлидаги уринишлар, холос.\nБи-би-си: Демак, энди Орол денгизини йўқотиб бўлдик, у энди қайтмайди, деб айтишимиз мумкин, шундайми?\nТара Фитзжеральд: Мен Оролни қайтаришга умид қилмаслик керак, деган бир тушкун фикрни айтишни истамаган бўлардим. Бироқ вазият умидли кўринаётгани ҳам йўқ. Агар ниманидир сақлаб қолиш мумкин бўлса, бу ҳам Қозоғистон тарафидаги Кичик Оролдир. Ўзбекистонда эса Орол йўқотилди. Энди денгизни эмас, денгиз бўйида яшаган одамларни асраб қолиш ҳақида гапириш мумкин, холос.


08 август 2020, Тошкент вақти: 10:25\nМатбуот анжумани белгиланган вақтдан бироз кечроқ бошланди. Бунга “Озод деҳқонлар” партияси етакчиси Нигора Ҳидоятова сўзи билан айтганда, “чақирилмаган меҳмонлар” ҳеч бир огоҳлантиришсиз анжуман хонасига кириб келиши сабаб бўлди. “Чақирилмаган меҳмонлар” Самад Мурод бошчилигидаги ўзларини “Эрк” партиясининг янги қаноти вакиллари деб атаётган Иномжон Турсунов ва Элдор Эркин эди. “Меҳмонлар” қўриқчилар ёрдамида хонадан чиқариб юборилгандан сўнг матбуот анжумани эшиклар тамбаланган ҳолда бошланди.\nН.Ҳидоятова дастлаб матбуот анжумани ўтказишга ундаган сабаблар ҳақида тўхталди.\n“Мен ўтган ҳафтада Ёзёвонда бўлиб қайтдим. У ерда одамларга таҳдидлар бўлаётгани, тарафдорларимизнинг хонадонларига бостириб кирилиб, мен учун йиғилган имзолар рўйхати тортиб олинганини шахсан хонадонма-хонадон юриб ўргандим. Шундан сўнг мен одамларни бундай хавфга рўбарў этмасликка аҳд қилдим. Тошкентга қайтгач, партиямиз марказий кенгаши аъзолари билан маслаҳатлашган ҳолда сайловни бойкот қилишга қарор қилдик”, деди Н.Ҳидоятова.\nН.Ҳидоятованинг сўзларига қараганда, партия марказий кенгашининг бундай қарорга келишига бошқа ҳолатлар ҳам сабаб бўлган. Хусусан, ташаббус гуруҳлари кенг миқёсда ташвиқот ўтказиш имкониятига эга эмас. Қолаверса, улар телевидение, радио ёки марказий газеталарга яқин йўлатилмайди.\nН.Ҳидоятова барча демократлар бу қарорни қўллаб-қувватлашига, жаҳон жамоатчилиги Ўзбекистондаги демократия ўйинлари ҳақида аниқ тасаввурга эга бўлишига, жойларда тузилган ташаббус гуруҳлари ўз фаолиятини тўхтатишига умид билдирди.\nМатбуот анжуманида “Эрк” демократик партияси марказий кенгаши котиби Отаназар Орипов ҳам иштирок этди. “Озодлик” мухбири ундан “Эрк”нинг бу қарорга муносабатини сўради.\nУнинг айтишича, “Эрк” партияси “Озод деҳқонлар” қарори юзасидан ўз баёнотини тайёрламоқда. Тез кунда бу баёнот эълон қилинади.\nМатбуот анжуманида “Озод деҳқонлар” партиясини қўллаб-қувватлаш гуруҳи вакили, инсон ҳуқуқлари ҳимоячиси Елена Урлаева партия қарорини Марказий сайлов комиссиясига билдириш мақсадида 22 октябрь куни Олий Мажлис биноси ёнида пикет уюштирилганини маълум қилди.\n“Биз Олий Мажлис ёнида атиги беш дақиқа тура олдик, холос. МСК раиси Б.Мустафоев истеъфоси талаб қилинган плакатларни ёзишимиз билан югуриб келган барваста йигитлар бизни тепиб йиқитди ва плакатларни тортиб олди. Икки сафдошимиз эса машинага тиқилиб, номаълум томонга олиб кетилди. Ҳозирга қадар уларнинг тақдири номаълумлигича қолмоқда”, деди Е.Урлаева.\nЕ.Урлаева сўзларини тугатиб улгурмай матбуот анжумани ўтаётган бино ойнасига ташқаридан тош отилди. Тош хонада бўлган чет эл дипломатлари ёнига келиб тушди. Улар ост-бошларини ойна синиқларидан тозалашга улгурмай, яна бир тош отилди.\nШундан сўнг матбуот анжумани тўхтатилди.


Ўз динингиз Ислом талаб қилган йўлдан юринг - | Hizb-Uzbekiston.info\nHome›МАҚОЛАЛАР›Ўз динингиз Ислом талаб қилган йўлдан юринг\nЎз динингиз Ислом талаб қилган йўлдан юринг\nХузайфа ибн Яман розиаллоҳу анҳу дан ривоят қилинади, Расулуллоҳ С.А.В дедилар: «Жоним Унинг қўлида бўлган Зотга қасамки, албатта сизлар маъруфга буюриб, мункардан қайтарасизлар ёки Аллоҳ сизларга Ўзи томонидан азоб юборади. Шундан сўнг сизлар Унга дуо қиласизлар, У эса ижобат этмайди». Термизий. Сахих\nЖамиятимиз Исломдан узоқлашиб кетди, бу ҳолатга ким ёки кимлар айбдор? Ўзини мусулмон хисобловчи инсонларнинг аксари Ислом дини фақат намоз ўқишу, рўза тутиш ва имконияти бўлганда хаж қилишдан иборат деб биладиган бўлиб қолди. Бу инсонлар томонидан содир этилган энг катта жиноят, аслида аҳамият берилиши керак бўлган жиҳатни, яъни Ислом ақидасидан тузум келиб чиқиши ва мусулмон дегани ана шу тузум билан яшаши шартлигини унутганлари бўлди.\nБу тўғрисида холис Ислом уламолари томонидан кўп марта огоҳлантирилди, лекин жамиятимиздаги кўплаб мусулмонлар ҳамон ўз динининг аҳамиятини англай олмаяпти. Мана шу англай олмасликда, зулм билан сунъий тўсиқлар қўйилганлиги, айниқса ўзини Ислом уламолари хисоблайдиганлар томонидан Аллоҳнинг шариатига қилинаётган хиёнатлар алоҳида аҳамият касб этади. Чунки шу ўзини уламо сановчилар халқнинг кўзини боғлашга ва натижада кўр – кўрона ҳукуматга итоат қилишлари учун хизмат қилиб келишмоқда. Уларнинг асл вазифалари Исломнинг асл аҳамиятини англатиш ва бугунги муаммоларга Ислом ақидасига мувофиқ бўлган ечимларни айтишдан иборат эди. Лекин афсуски улар золим бошқарувчилар томонидан содир этилаётган разил жиноятларининг химоячиси ва шу золимларга халқни итоат қилдиришда манфур воситачиларга айланиб қолдилар.\nЖамиятимиздаги инсонлар Ислом динига мойилликлари билан мақтовга сазовордир. Шунинг учун улар Исломга хизмат қилиш ниятида имкониятлари борича ҳаракат қилишни истайдилар. Ана шу мақсадда жамиятимиздаги инсонлар ҳукумат ўзи учун таҳдид сифатида кўрган жамоаларга ҳам аъзо бўла бошладилар. Аввало бу ҳаракатларни хеч қандай асоссиз равишда хато ва жамият учун хавфли деб бахолаган ҳукумат, бу йўлда айнан ана шу ўзини уламо деб хисоблайдиган воситачилардан фойдаланди. Золимона бошқарувига Ислом шариати орқали чек қўйилиши мумкинлигини билган ҳукумат, бу воситачилар орқали айнан Исломий амалларга зулм билан тўсиқлар қўйди. Ва хатто шу воситачилар ҳукумат томонидан олиб бориладиган харом амалларни Исломдан деб эътибор қилинишига ҳаракат қилди. Бунга вояга етганларни масжидлардан тўсиш, банклардаги фоизли қарз хисобланган кредит олишни ҳалол деб фатво чиқариш ва бошқалар киради. (Қуйида ҳам бундай мисолларни келтирамиз)\nАслида бу воситачилар Исломий ҳаракат қилишларини даъво қилаётган жамоаларга нисбатан ҳукуматнинг позициясидан эмас, шаръий йўл билан ёндошишлари лозим эди. Улар эса оят ва ҳадисларни таъвил қилган ҳолда Ислом динига қолаверса Аллоҳ ва Росули (С.А.В)га хиёнат қилдилар. Бунинг оқибатида жамиятдаги онгли қатламнинг ишончидан қолиб “Сарой уламолари” деган тахаллусга эга бўлдилар.\nҲукумат ўз воситачилари билан бирга жирканч тарзда вахшиёна услубда Исломга душманлик қилиш ҳаракатларини давом эттирмоқда. Бу ҳукумат авваллари алдаш, чалғитишлар йўли билан ўзининг Исломга душманлигини яшириб келган бўлса, бугунги кунда юзсизларча, очиқчасига Исломга бўлган адоватли душманлигини ошкор қилмоқда. Ва бундан на ҳукмат на унинг воситачилари асло уялганлари йўқ.\nҚамоқхоналардаги мусулмонларга нисбатан зулмлар даражасининг кучайиши ва қийноқ турларининг янгидан янги шакллари ишлаб чиқилиши, ҳамда бу қамоқхоналардан чиқаётган шаҳидлар сони узлуксиз равишда ошиб бориши, аёлларнинг авратларини ёпувчи либосларидан бўлган рўмол ўрашга қаршиликлар кескин ортиши ва бу муслима аёлларга нисбатан ҳар томондан тазйиқлар қилиниши, жамиятда аввалдан режалаштирилган ҳукумат ценарийси асосида ишланган оммавий жойларда портлатиш ишлари ёки қуролланган шахсларнинг хавфли ҳаракатлари тўғрисидаги ходисалар ва аниқ далилланмаган қандайдир варақаларни тарқатишлар уюштирилиши ва буларда асосий гумондор сифатида айнан мусулмонлар назарда тутилиши, масжидларга киритилмаслик ҳолатлари, жамият томонидан ёки ҳукумат томонидан “диний либос” деб эътибор қилинувчи бош кийим ёки уст кийимларни кийишга нисбатан чекловлар қўйилиши бу ҳукуматнинг Исломга душманлигини ошкор қилувчи очиқ зумлари жумласидандир.\nБундай зулмлардан асосий кўзланган мақсад жамиятни қўрқитиш орқали Исломдан узоқлаштириш ва ҳукумат ўзи истаган бошқарувга инсонларни итоат қилидиришдан иборатдир. Чунки инсонлар Исломий шариатни озгина тушуниб қолишлари билан бу ҳукуматнинг олиб бораётган сиёсати золимона эканлигини англаб етмоқдалар. Ҳукуматнинг қўрқуви ҳам айнан мана шундан бўлиб, яъни жамиятдаги инсонларнинг зулмни хис қилишлари оқибатида бошқарувга қарши бир бўлиб жамланишлари ҳукумат учун катта хавфдир. Ҳукуматнинг айнан мана шу ҳолатни олдини олиш учун ўзи даъво қилганидек ғоявий, мафкуравий, фикрий кураши хеч ҳам оқламади ва хатто жамиятни чалғитишлар ҳам энди қўл келмай қолди. Шунинг учун ҳукумат жамиятнинг ўзига қарши жамланишини олдини олиш мақсадида курашишга ўзининг ожизлигини фақат зўравонлик, қўрқитув воситаси билангина ёпиб келмоқда. Бу ҳолат ҳам узоққа бормайди ин ша Аллоҳ. Чунки жамият аслида ўзидаги қудратнинг ҳукумат қўлидаги кучдан ҳар томонлама қувватли эканлигини англаб етганида, ҳукуматнинг қўллаётган чоралари ўз ихтиёрини тўлалигича шамолга топширган пат мисоли қувватини йўқотади.\nШуларни хисобга оладиган бўлсак, биз мусулмонларнинг бу ҳукумат устимизга татбиқ қилаётган зулмли бошқарувини йўқотиш ва унинг ўрнига адолатли Исломий бошқарувни олиб келиш учун бирлашишимиз айни муддаодир. Аслида адолатни истар эканмиз бундан бошқа чорамиз ҳам йўқ. Чунки бу ҳукумат бошқарувидаги шахсларнинг алмашиши билан зулмли бошқарув ўзгаришига кафолат йўқ, айниқса чет давлатлардан нажот кутишимиз ҳам ҳақиқатни англамаслик хисобланади. Сабаби бугунги ҳукумат четдаги йирик давлатлар розилиги билан ўз сиёсатини юргизиб келмоқда. Бу ҳукумат ўша давлатлар манфаатларига фойда келтирар экан бизнинг ҳолатимиз билан бу чет давлатларининг қизиқиши бўлмайди. Агар биз ўзимизни уларнинг ёрдамига муҳтож деб ўйласак бу тушунчамиз аввало бугунги устимиздаги ҳукуматнинг ютуғи хисобланиб, уни мустамлакачи йирик давлатларни рози қилишлиги билан умри узаяверишини таъминлаган бўламиз. Ва яна бундай тушунчада бўлишимиз қачонки, бу мустамлакачи давлатлар бугунги ҳукуматни ўзгартиришни хоҳлаб қолганида эса, яна ўз манфаатига хизмат қилувчи малайларни устимизга олиб келиши учун ўзимиз билмаган ҳолда имконият хозирлаб, қўллаб – қувватлаётганлигимизни англатади.\nМусулмон биродарлар, Ислом шариати бўйича биз мусулмонларнинг устимиздаги зулмлар хеч қачон бўлинган ва айро ҳолимизда бартараф этилмайди. Бирлашмаслигимизнинг ўзи ҳам устимиздаги золимларга ёрдам бўлади. Мусулмонлар учун ҳар бир муаммони хал қилишнинг ягона йўли бор, бу ҳам бўлса фақат шаръий ечимдир. Икки мусулмон устидаги муаммога ечим изланар экан, хеч қачон сен ўз йўлингдан бор мен ўз йўлимдан бораман дея фикр билдирилмайди. Бундай ҳолатда иккала мусулмон ҳам гуноҳкор хисобланади. Мусулмонларнинг ўз устиларидаги муаммоларни бартараф қилиш йўллари ягонадир, бу ҳам бўлса Ислом шариатига мувофиқ бирлашган ҳолда ҳаракат қилишдир. Бу ҳолатда бир мусулмон иккинчи мусулмонни хақоратлаш ва уни қилаётган ҳаракатлари борасида туҳматлар қилишга ўрин йўқ. Мусулмон қайсики бир мусулмонни хато ҳаракат қиляпти деб билар экан уни худди ўзининг туғишган ака-укалари сингари тўғри йўлга бошлашга ҳаракат қилиши керак. Ва энг муҳими Исломга мувофиқ ҳаракат қилаётган шахслар воқеликдан таъсирланган холда ақлдан келиб чиққан ечимларини устун билмасдан, келтирилган шаръий далиллар борасида холис бўла олишлари керак. Бундай ҳолатда яхшилаб англаб олишимиз керакки, Аллоҳнинг оятлари ва Пайғамбар С.А.В нинг хадислари билан далилланмаган сўзлар ва фикрларга асосланиб хеч бир ҳаракат қилмаслигимиз шартдир. Хатто кимнидир айблаш ёки маъқуллашда ҳам. Қачонки шаръий далиллар келтирилар экан, яъни оят ва хадис, ҳамда шуларга асосланган ижмо ва қиёсдан далил келтириш орқали исботлансагина шу йўлга эргашиш тўғри бўлади. Айтиб ўтганимиздек бирор амалнинг хатолиги ҳам бирор бошқа инсоннинг шаръий далилсиз бўлган сўзлари билан исботланмайди.\nБарчамиз мусулмон уммати ғамидамиз, барчамиз Исломни ғолиб бўлишини хоҳлаймиз, барчамиз Ислом душманлари томонидан бошқарувни ағдариб ўрнига Аллоҳ рози бўладиган Исломий бошқарув келишлигини чин дилимиз билан истаймиз. Шундай экан, ниятларимиз ва амалларимизни Аллоҳ рози бўладиган тарзда бўлишлигини назорат қилайлик. Яъни ҳар бир сўзимиз ёки ҳаракатимиз Ислом шариатаги мувофиқ келсин. Ва кимнидир далилсиз гапларини олиб “хато бўлса гуноҳи ўзига бўлади” деган хато тушунча орқали ҳаракатланишни бас қилайлик. Чунки қасддан айтилган хато гапларнинг эгаси учун ҳам ва уни текшириб кўрмай эргашган инсонлар учун ҳам Аллоҳнинг азоби кифоя қилади.\nБиродарлар биз Ислом ақидасига иймон келтирган мусулмонлармиз, биз Аллоҳга чин итоат қиладиган ва У зотга банда эканлигимиздан фахрланадиган инсонлармиз, биз Аллоҳнинг Росули С.А.В га яхши кўрган ҳолда эргашадиган умматмиз. Келинг бирга ҳаракат қилайлик, бирлашишимизда сизу бизнинг йўлимиз Ислом бўлсин. Куфрга алданиб яшашни тўхтатайлик, хато тушунчаларимизни ташлаб асл Ислом фикрларига эргашайлик. Ислом шариати бўйича ҳаракат қилаётган ҳар бир мусулмонни Аллоҳ учун яхши кўра олайлик, имконимиз борича уни қўллаб қувватлайлик. Агар бирор мусулмон хато қилган бўлса унга шошқалоқлик қилиб нафрат билан қарашдан тийилайлик ва унга холисона асл Исломни тушунтирайлик, ҳамда уммат ғамидаги мусулмонларни хоинлардан ажрата олайлик. Ҳар биримиз имкониятимиз етганича Ислом шариатига мувофиқ Исломий ҳаётни қуришга кўмаклашайлик. Ислом қўрғони қайта қат кўтаришига оз муддат қолди, мана шу вақт мобайнида ўз хиссамизни қўшиб қолайлик. Қачонки, бу кундаги амалларнинг ажри юксак бўлаётганини кўрганимизда, шу кунларда амал қилмаганлигимиз учун афсус чекиб қолмайлик. Буюк Аллоҳнинг розилиги учун чин маънода холис бўлиб ҳаракат қилайлик.\n“(Эй Муҳаммад), Менинг иймон келтирган бандаларимга айтинг: “Парвардигорингиздан қўрқингиз! Бу дунёда чиройли амал қилган зотлар учун (охиратда) чиройли (оқибат-жаннат) бордир. Аллоҳнинг ери кенгдир. Ҳеч шак-шубҳа йўқки, сабр-тоқат қилгувчиларга ажр-мукофотлари ҳисоб-китобсиз тўла-тўкис қилиб берилур””. (Зумар. 10)\n“Аллоҳ Ўзига ёрдам берадиган зотларни албатта ғолиб қилади, шубҳасиз Аллоҳ кучли, қудратлидир”. (Ҳаж. 40)\nТрамп фахрланяпти: Сауд ҳукмдорлари ўз юртлари босиб олиниши харажатларини ўзлари тўлашмоқда


Сешанба, 11 Декабр\nСешанба оқшомида Чемпионлар лигасида 4та гуруҳда охирги тур учрашувлари бўлиб ўтади. Иккита гуруҳда плей-офф учун кураш қизғин кечади.\nА гуруҳи: «Монако» мухлислар учун ўйнайди\n«Монако» икки ҳафта олдиноқ еврокубоклар йўлланмаси учун имконият йўқотиб бўлганди. Тьерри Анри жамоаси учун охирги тур ўйини ўртоқлик учрашуви мақомида бўлади. Монегаскликлар ҳали ҳам мотивацияни йўқотмаган «Боруссия» Дортмундни қабул қилади, бу гуруҳда дортмундликлар «Атлетико»дан икки очко кам жамғарган ҳолда иккинчи ўринда жойлашган ва охирги тур натижаларига кўра мадридликларни қувиб ўтишдан умид узмаган.\nДортмундликлар айни вақтда аъло кайфиятда -- шанба куни жамоа Рур дербисида «Шальке»ни мағлуб этди ва бундеслигадаги биринчи ўринни янада мустаҳкамлади. «Боруссия» энди иккинчи ўриндаги бошқа «Боруссия»дан 7 очко олдинда, «Бавария» 9 очкога ортда қолдирилган. Кўп эҳтимол билан бу мавсумда Германияда чемпион ўзгаради. «Монако»нинг ишлари эса аксинча: «Амьен» устидан қозонилган ғалаба ҳам монегаскликларни 19-ўриндан юқорига олиб чиқа олмади. Уикендда «Ницца» билан кечиши керак бўлган учрашув эса мамлакатни қамраб олган намойишлар туфайли қолдирилди.\nB гуруҳи: «Тоттенҳэм» ёки «Интер»\nБир йил муқаддам «Тоттенҳэм» бош мураббийи Маурисио Почеттино «Арсенал» ёки «Барселона»ни бошқаргандан кўра, фермада ишлашни маъқул кўриши ҳақида айтганди. «Эспаньол»нинг собиқ мураббийи собиқ иш жойида принципиал рақиб бўлган жамоани ҳалигача ёмон кўради. «Барселона»га қарши ўйин ушбу аргентиналик мутахассис учун алоҳида аҳамиятга эга.\n«Шпорлар» «Камп Ноу»да ғалаба қозониши шарт. «Барселона» муддатидан аввал биринчи ўрин масаласини ҳал қилиб бўлган.\nГуруҳдаги параллел учрашувда «Интер» натижа керак бўлмаган «ПСВ»ни қабул қилади, шу туфайли «Тоттенҳэм» плей-оффга чиқиш учун Каталонияда камида миланликлар қандай ҳисобда ғалаба қозонса, шундай ҳисобда ғалаба қозониши керак бўлади.\n«Биз ғалаба учун ўйнашга 200 фоизга тайёрмиз. Рақиб гуруҳда биринчи ўринни эгаллаб бўлган, аммо Чемпионлар лигасида ҳеч ким сенга совға тортиқ қилмайди», деган лондонликлар бош мураббийи ўйиндан олдин.\nКаталониядаги нашри Эрнесто Вальверде бу ўйинда етакчиларга дам бериш, Месси ва Суарес майдонга тушмаслиги ҳақида ёзди. Нашрнинг ёзишича, «Тоттенҳэм»га қарши ўйинда 18 ёшли ҳимоячи Миранда, 20 ёшли ҳавбек Аленья ҳамда 18 ёшли яримҳимоячи Ориоль Бускетсга имкон берилади.\nC гуруҳи: Премьер-лига етакчиси турнирни тарк этиш ёқасида\nЎтган ҳафта якунларига кўра, Англияда етакчи ўзгарди. Лондонда «Челси»га мағлуб бўлган «Манчестер Сити» ўз ўрнини доимий таъқибчиси «Ливерпуль»га бўшатиб берди. Аммо Чемпионлар лигасида Юрген Клопп шогирдлари қийин аҳволда қолишган: бешинчи турда «ПСЖ»дан учралган мағлубиятдан кейин қизиллар учинчи ўринга тушиб кетган ва охирги турда гуруҳ етакчиси «Наполи»ни мағлуб этиши шарт.\nВазият шундайки, «Ливерпуль» кейинги босқичга чиқиши учун 1:0 ҳисобида ёки 2 ва ундан кўп гол фарқи билан ғалаба қозониши шарт. Дуранг ёки 2:1, 3:2 кўринишидаги ғалабалар мезбонларга етарли бўлмайди, чунки бу ҳолда сафарда гол ура олгани учун ўзаро ўйинлардаги устунлик «Наполи» тарафига ўтади. Қизиғи, «Ливерпуль» ғалаба қозониб, гуруҳда 1-ўринни олиши ҳам ёки мағлубиятга учраб, энг охирги ўринга тушиб қолиши ҳам мумкин.\n«ПСЖ» ҳам плей-офф масаласини ҳали ҳал қилмаган, аммо жамоа бу турда гуруҳ аутсайдери меҳмони бўлади. Франциядаги охирги турда дам олган парижликларни Белградда мағлуб этиш қийин бўлади. Томонларнинг биринчи даврада Парижда кечган учрашувида 6:1 ҳисоби қайд этилганди.\nШунинг учун бугун Клопп ёки Анчелотти жамоаси тақдири ҳал бўладиган кун. Бу қарама-қаршиликдан ўта олмаган жамоа тўғридан-тўғри Европа Лигаси фаворитига айланади.\nЛиверпулдаги ўйин олдидан шаҳарда Клоппнинг граффити пайдо бўлди. Бу мухлисларнинг миннатдорчилик рамзи.\nАммо Клопп ўз номини абадийлаштириш учун ҳам Англияда, ҳам ЕЧЛда ғалаба қозона олиши керак бўлади. «Ливерпуль»да плей-оффга чиқиш учун имкониятлар йўқ эмас, жамоа етакчиси Муҳаммад Салоҳ юқори формасини тиклаган, у охирги турда «Борнмут» дарвозасига 3та гол урди.\nСтатистика ҳам «Ливерпуль» томонида. 2004 йил охирида ҳам инглизлар худди ҳозиргидек ҳолатда қолганди. Ўшанда жамоа охирги тур арафасида ЕЧЛ гуруҳида учинчи ўринда бўлатуриб, уй учрашувида «Олимпиакос»ни енгиши керак эди. Ўйиннинг 80-дақиқасигача дуранг ҳисоб сақланиб қолган, аммо охирги ўн дақиқаликда мезбонлар иккита гол урган ва иккинчи ўринни эгаллаган ҳолда гуруҳдан чиққанди. Ўша мавсумда «Ливерпуль» Чемпионлар лигаси ғолибига айланади.\nD гуруҳи: «Локомотив» учун имкон\n«Локомотив» 3-ўринни қўлга киритиши учун аввало, «Шальке» майдонида ғалаба қозониши шарт. Дуранг қониқтирмайди, чунки ўзаро ўйинда «Галатасарой»да устунлик бор. Шу билан бирга, «Галатасарой» ҳам «Порту»ни ютмаслиги лозим бўлади.\n«Шальке» Германияда 14 турдан кейин 14 очко ололган холос. Айни вақтда гильзенкирхенликлар бундеслига турнир жадвалида 13-ўринда жойлашган ва жамоани «хавфли ҳудуд»даги «Ҳанновер»дан 3 очко ажратиб турибди. Шу туфайли ички чемпионатда аҳволни ўнглаш (кейинги турда турнир жадвалидаги тўғридан-тўғри рақиб бўлмиш «Аугсбург»га қарши ўйин бор) учун немислар жамоаси мураббийи Доменико Тедеско таркибда ротациялар қилиши мумкин. «Локомотив»да эса асосий ҳужумчи Жефферсон Фарфан сафга қайтган. У собиқ жамоаси «Шальке»га қарши тўлиқ куч билан ўйнашга тайёр.


Суперлига. "Бунёдкор" - "Сўғдиёна": Матнли трансляция\n8 апрель, 2021, 18:20\nТеглар:Бунёдкор | Сўғдиёна | Суперлига\nЎзбекистон Суперлигаси 5-тури доирасида Тошкентнинг "Бунёдкор" клуби ўз майдонида "Сўғдиёна"ни қабул қилади. Ушбу саҳифа орқали ўйинни матнли трансляцияда кузатиб боришингиз мумкин. Учрашувнинг хавфли вазиятларини ўтказиб юбормаслик учун саҳифани янгилаб туриш тавсия этилади.\nНурилло Тўхтасинов 42'\nХуршид Ғиёсов 45+2'\nШоҳруз Норхонов 18'\nАюбхон Нўъмонов 44'\nСтадион: "Бунёдкор" стадиони, 5100 томошабин\nЭргашев сариқ карточка ишлаб олди.\nЙўлдошевнинг жарима майдони ташқарисидан берган зарбаси ноаниқ йўналиш олди.\nБегимқуловнинг жарима майдонига узатган тўпини ҳимоячилар қайтариб юборди.\nЎйиннинг асосий вақтига 4 дақиқа қўшиб берилди.\nШаҳруз Норхонов ўрнига Шаҳбоз Жўрабеков майдонга ташланди.\nҒиёсовнинг айланма зарбасини дарвозабон ушлаб олди.\nОдилжон Абдураҳмонов ўз ўрнини Шаҳбоз Эркиновга бўшатиб берди.\nТўхтасинов жарима майдони ташқарисидан зарба бериб кўрди. Ноаниқ.\nЖасур Ҳасановнинг зарбасини Ягудин ушлаб олди.\nМираҳмадов жуда яқин масофадан дарвозани аниқ нишонга ола билмади. Офсайд ҳам бўлган экан.\n"Бунёдкор"нинг бурчак зарбаси бесамар кетди.\nҒиёсовнинг жарима майдонига кириб берган зарбаси ҳимоячиларга тегиб, майдонни тарк этди.\nЙўлдошевнинг зарбаси ноаниқ кўриниш олди. Тўп оёққа тўлиқ мослашмади.\nСаҳоб Рашидов сариқ карточка олди.\nҒиёсов жарима майдони ичида йиқилди. Ҳакам пенальти йўқ деб ҳисоблади.\n"Сўғдиёна" футболчисининг узун паси шеригига аниқ етиб бормади. Тўп ён чизиқдан ўйинга киритиб берилади.\nЯгудин узатган тўпга Икромов етиб бора олмади.\nСанжар Рашидов ўрнига Фарруҳ Икромов майдонга тушди.\nМираҳмадовнинг зарба беришига ҳимоячилар йўл қўймади.\nНорхоновнинг акробатик усулда берган зарбаси ноаниқ кетди. Ҳакам қоида бузилишини ҳам қайд этди. Эътироз билдирган Шоҳруз сариқ карточка ҳам ишлаб олди.\nЯгудин жарима майдончаси ташқарисидан берилган зарбани қайтариб юборди. Такрорий зарбага ҳимоячилар имкон бермадилар.\nМезбонлар тўпни назорат қилмоқда. "Сўғдиёна" қарши ҳужумларни кутмоқда.\nЖиззахликлар бурчак тўпидан унумли фойдалана олмади.\nРашидов яна бир маротаба бирга-бир вазиятга чиқиб борди. Бурчак ўткирлашиб кетди ва Ягудин тўпни танаси билан тўсиб қолди.\nРашидов майдонга тушиши биланоқ, олдинга томон ҳаракатланди. Ҳимоячи таъқибидан қочиб, берган зарбаси ноаниқ кўриниш олди.\nШайқулов ва Аманов ўрнига Болтабоев ва Рашидов майдонга ташланди.\n"Бунёдкор" тўпни назорат қилмоқда.\nБегимқулов хавфли ўйнагани учун огоҳлантирилди.\nСуҳроб Иззатов ўрнига Расул Йўлдошев майдонга ташланди.\nГОООООООООЛЛЛЛЛЛЛЛЛЛЛЛЛ!!! Ғиёсов 11 метрлик нуқтадан гол киритиб, мувозанатни тиклади.\nҲакам пенальти белгилади. Ғиёсов уни нуқтага ўрнатди.\nҲакам ВАР билан гаплашмоқда. "Сўғдиёна" дарвозасига пенальти белгиланиши мумкин.\n"Сўғдиёна" футболчисининг жарима майдони ташқарисидан берган зарбаси ноаниқ кетди.\nГООООООООООООЛЛЛЛЛЛЛЛЛЛЛЛЛЛЛ!!! "Сўғдиёна" чиройли голга чиройли гол билан жавоб қайтарди. Жарима майдони ташқарисидан тўхтатмасдан зарба берган футболчи Аюбхон Нўъмонов жуда чиройли гол муаллифи бўлди.\nГОООООООООООЛЛЛЛЛЛЛЛЛЛЛЛЛ!!! Тўхтасинов жарима майдони ташқарисидан ажойиб гол урди. Яқин бурчакка кучли тарзда йўлланган зарбани Абдуллаев қайтариб юбора олмади.\nНурилло Тўхтасинов жарима майдони ташқарисидан зарба беришга уриниб кўрди. Тўп оёққа ўрнашмади.\n"Сўғдиёна"нинг тезкор қарши ҳужуми якуний палладаги ноаниқ пас сабаб тўхтатилди.\n"Бунёдкор" босим уюштиришга ҳаракат қилмоқда.\nНорхонов тиббий ёрдам қабул қилиб олди.\n"Сўғдиёна" хотиржам тўп билан ишламоқда. Тошкентликлар эса уни тез йўқотиб қўйяпти.\n"Сўғдиёна" эҳтиёткорликни биринчи планга қўйиб ўйин ўтказмоқда.\nЖарима майдончасига узатилган тўпни Абдуллаев муштлари билан уриб юборди.\n"Бунёдкор" тўпни назорат қилмоқда. Аммо уни олдинга узатганича йўқ.\nШиринбой Абдуллаев тўпга чиқишда кичик хатога йўл қўйди. Дарвоза бўш қолиб кетди. Унинг бахтига, ҳимоячилар вазиятни бартараф этишга эришди.\nҲужум марказида Мираҳмадовни яхши қўриқлашмоқда.\nЖарима майдончасига узатилган навбатдаги хавфли тўпни Ягудин ушлаб олди.\nНорхоновнинг жарима майдони ташқарисидан берган зарбаси ноаниқ кетди.\nГолдан сўнг, ўйин майдон марказида кечмоқда. Ҳеч бир жамоа таваккалга бормаяпти.\nГООООООООООООЛЛЛЛЛЛЛЛЛЛЛЛЛЛ!!! Шоҳруз Норхонов жарима майдончасига ҳаводан узатилган тўпни боши билан дарвозага жойлаб қўйди.\nЖасур Ҳасановнинг узатмаси ўтмади. Даврон Эргашев Ягудинни бирга-бир вазиятдан қутқариб қолди.\n"Сўғдиёна" позицион ҳужум амалга оширмоқда.\n"Қалдирғочлар" анча сергак тортиб қолди. "Сўғдиёна" қарши ҳужумларда хавфли эканини кўрсата олди.\nЖиззахликларнинг бурчакдан узатган тўпи дарвозабонга насиб этди.\n"Сўғдиёна"нинг навбатдаги ҳужуми хавфли чиқди. Зарба бироз ноаниқ.\nЖиззахликлар жарима майдонига узатган тўпни Ширинбой Абдуллаев ушлаб олди.\n"Сўғдиёна" тўп назоратини ушлаб турибди.\n"Сўғдиёна" футболчисининг Норхонов манзилига узатган тўпини Ягудин ушлаб олди.\nЖиззахликларнинг ўнг қанотдан уюштирган ҳужуми жарима майдонигача етиб бормади.\nИлк дақиқада "Бунёдкор" фаоллик намойиш этди. "Сўғдиёна" ҳозирча рақибни ўрганиш билан банд.\nЖамоалар майдонга тушиб келмоқдалар.\nАссалому алайкум, қадрли футбол мухлислари. "Бунёдкор" - "Сўғдиёна" учрашуви бошланиш арафасида. Матнли трансляцияни Абдулвосид Валихонов олиб боради.\nрегламент буйича якуний хисобни нега ёзмаяпсизлар???\nшу кунгача Узбекистонда халкни хурмат килмайдиган битта аклли бориди, кечадан бери бунака акллилар иккита булди. Хаммага маруза киладиган хайрулла хамидов хам кушилди. уша иккала акллидан сураб хамма хисобларни ёзиб куйларинг. бу иккала аклли бутун узбекистондан хам акллику\nЖавоҳир Сидиқов: Биз мураббийимиз томонидамиз\nТемурхўжа Абдухолиқов голни кимга бағишлаганини айтди


Нега чивинлар баъзи кишиларни бошқаларга нисбатан кўпроқ чақади? - Yoshlar.com\nШу нарса аниқки: тана генетикаси ва кимёси — чивинлар танловини идрок этишида муҳим омил бўлади.\nСтатистика бўйича, одатда, одамларнинг ҳар ўн нафари чивинларни ўзига жалб этади.\nНега чивинлар маълум бир инсонларга ҳужум қилади?\nАввалига теримизга яқинлашаётган чивинлар нима исташини билиб олайлик. Чивинларнинг фақат аёлларигина чақади. Насл қолдириш ва тухумларни озиқлантириш учун уларга сут эмизувчиларнинг қони керак бўлади. Эркак чивинлар эса ўсимлик мевалари билан озиқланади.\nУрғочи чивинлар жуда эътиборли бўлиб, улар бўлажак наслларига энг яхши қонни беришни исташади. Маълумки, ҳар бир инсоннинг ўзига яраша тана ифори мавжуд. Чивинлар ҳам ўзлари "идеал" деб ҳисоблайдиган ҳидни жуда яхши билишади. Улар бу ҳидни 30 метр узоқликдан ҳис этиши мумкин.\nТасаввур қилинг, инсон организмида 100 триллионга яқин микроб бор. Бизда ҳам, асосан, генетика билан белгиланадиган «микроб имзо» бор. Бу микроблар — бизнинг иммун тизимимизни асосий қисми ҳисобланади, шу сабаб, ёдда тутинг: тез-тез сув муолажаларидан фойдаланиш фақат фойдага хизмат қилмайди ва сизнинг ифорингизни чивинларнинг кучли нафасидан беркита олмайди.\nҚон гуруҳлари ҳам муҳим аҳамият касб этади.\nАгар чивинга сизнинг ҳидингиз ёқиб қолган бўлса, у сизни тинч қўймайди. Ўтказилган тажрибалар шуни исботладики, чивинлар I гуруҳига мансуб қишиларни II гуруҳдагиларга нисбатан кўпроқ сўради. Бу 85 фоизга яқин ҳолатда инсон ўз қон гуруҳи билан чивинларни жалб этади.\nИнсон организмидан ажралиб чиқувчи тер ва углерод диоксиди муҳим роль ўйнайди. Бироқ танамизнинг ифори унданда муҳимроқ аҳамиятга эга.\nСут кислотаси чивинларнинг кўплаб тури учун эътиборни тортувчи муҳим хусусият саналади. Пишлоқ, соя, йогурт ёки тузланган сабзавотлар каби маълум муҳсулотлар эса тери юзасида катта миқдордаги сут кислоталарининг шаклланишига олиб келади. Бу эса ғувиллаб келувчи қон сўрувчиларни ёпишиб олишига сабаб бўлади.\nЧивинларни бутунлай ўзимиздан нари этишнинг иложи йўқ. Қўлимиздан келиши мумкин бўлган ягона иш — бу бор-йўғи хавфсизлик чораларини кўриш: терининг катта қисмини кийим билан ёпиш, юқори намлик вақтида тонгда ва кечқурун кўчага чиқмаслик, шунингдек, чивинлар чақишига қарши ҳимояловчи крем, спрей ва ёқимли ҳидга эга ёғларни ишлатиш. Бироқ шулардан кейин ҳам чивинлар бизларни "севишдан" тўхташмайди.


Миралиевлар иши: суд залининг ўзида кичик Миралиев қамоқдан озод этилиши мумкин эди... | Qalampir.uz\nМиралиевлар иши: суд залининг ўзида кичик Миралиев қамоқдан озод этилиши мумкин эди...\nЖамият\t09 Март 20:23 9577\nҒофур Раҳимов рафиқаси Лола Раҳимова ва ака-ука Миралиевлар иши жамоатчиликнинг диққат марказида бўлиб келмоқда.\nУшбу суд иши доирасида Ойбек Миралиев жиноят кодексининг 168-моддаси (фирибгарлик) 4-қисми “а” банди билан айбланиб, унга нисбатан “қамоққа олиш” эҳтиёт чораси қўлланилган ҳолда қидирув эълон қилинган. Элдор Миралиевга нисбатан эса Жиноят кодексининг 168-моддаси 3-қисми “а” банди ва 168-моддаси 4-қисми “а” банди, 166-моддаси 4-қисми “а” банди билан жиноят иши қўзғатилган.\nБугун, 9 март куни Сирғали туман жиноят судида ушбу ишнинг навбатдаги мажлиси бўлиб ўтди. Унда тергов органлари томонидан жабрланувчи ва гувоҳ деб топилган шахслар кўрсатма берди.\nДаставвал, жабрланувчи Р.Ғ. ўзининг даъвосини келтирди. Даъво бўйича “Саноатқурилишиндустрия” жамиятига қарашли бино юзасидан экан. Жабрланувчи Ойбек Миралиевга алоқадор ушбу бинони сотиб олмоқчи бўлгани, А. Х. исмли таниши билан бу ҳақда гаплашганини айтди. А.Х. бинони олиш учун ўртага тушгани, у орқали Ойбек Миралиевга 200 минг АҚШ доллари берганини таъкидлади. Маълум бўлишича, бино нархи 2 миллион 800 минг долларга келишилган ва 200 минг АҚШ доллари “закалат” берилган. Р.Ғ. келишилган вақтда қолган пулни бера олмагани сабабли келишув бузилган, шунинг учун бинони А.Х.нинг ўзи сотиб олганини айтди. Бироқ, 200 минг доллар эса ҳали-хануз қайтарилмаганидан шикоят қилди.\nЮқоридаги жабрланувчининг кўрсатмасидан сўнг, суд залига А.Х.нинг ўзи чақирилди. У бизнес ҳамкори Р.Ғ. пулни вақтида тўлай олмагани сабаб бинони сотиб олгани, 200 минг АҚШ доллари эвазига квартиралар кўрсатганини айтиб ўтди.\nОйбек Миралиевга ҳам сўз берилганида, у Р.Ғ. билан ҳеч қандай келишув қилмагани, бу ишда фақатгина А.Х.ни танишини айтиб, шундай деди:\n“Мен бу кўрсатмаларни тўлиқ инкор қиламан. Бу одамга А.Х. пулни бериши керак эди. Мен бинони бераман, у менга пулни бериши керак эди. Бинони ким сотиб оляпти – униси билан қизиқмаганман. Менга инвестор олиб келишини айтган.\nСиз (Р.Ғ. – таҳр.) судни алдаманг. Мен сиз билан кўришмаганман. Мана А.Х. ҳам ўтирибди шу ерда. Менга пулни у берган. Олди-бердимиз ҳам у билан бўлган. Бинони охир-оқибат ўзи сотиб олди. Мен ҳатто, сизни бизнес ҳамкор эканингизни билмаганман. Менга “битта инвестор сотиб олмоқчи” деган бошида”, дейди Ойбек Миралиев суд залида.\nШундан сўнг, айбланувчиларнинг адвокатлари Элдор Миралиевга нисбатан эҳтиёт чорасини ўзгартириш бўйича илтимоснома киритди.\n“Ҳурматли суд, Элдор Миралиевга қўйилган айбловлардан 166-модда (талончилик) бўйича жабрланувчининг кўрсатмасини эшитдик. А.Ш. (жабрланувчи) ҳатто Элдорни танимаслигини айтди. 168-модда (фирибгарлик) бўйича Ш.А. даъво қилаётган пул суммаси аллақачон депозитда турибди. Лола Раҳимованинг даъвосидаги Mercedes-Maybach автомашинаси давлат томонидан тақиқда турибди. Шу сабабли, Элдор Миралиевга нисбатан қўлланилган қамоқ эҳтиёт чорасини ўзгартиришингизни сўрайман”, дейди ҳимоячи.\n“Бу инсонийлик нуқтаи-назардан ҳам тўғри иш бўлар эди. Ахир, бир оиладан икки нафар инсон қамоқда турибди-ку”, дейди яна бир адвокат.\nБошқа бир ҳимоячи Элдор Миралиевни мантиққа зид равишда қамоқда ушлаб туриш давлат бюджетига ҳам зиён эканини айтди.\nСуд ушбу илтимоснома бўйича маслаҳатга кирди ва тегишли ажрим чиқарди. Суд Элдор Миралиев ўта оғир жиноятни содир этишда гумонланаётгани, далилларни очишда тўсқинлик қилиш эҳтимоли, гувоҳлар ҳали тўлиқ сўроқ қилинмагани сабабли адвокатлар берган илтимосномани рад этди. Яъни, Элдор Миралиев суд жараёни вақтида қамоқда сақланиши давом этишини белгилади.\nСуд жорий йилнинг 12 март кунига қадар танаффус эълон қилди.\n05 Апрель 21:55 68906\n05 Апрель 20:51 55558\n05 Апрель 02:04 44911\n06 Апрель 20:50 41160\n07 Апрель 19:04 39550


Помидорнинг келиб чиқиши, тарқалиши ва ботаник таърифи | АгроОлам.Uz\nДомой Деҳқончилик Помидорнинг келиб чиқиши, тарқалиши ва ботаник таърифи\nПомидорнинг келиб чиқиши, тарқалиши ва ботаник таърифи\nПомидор итузумдошлар (Solаnum lycopеrsicum) оиласига мансуб ўсимлик бўлиб, дунёда севиб истеъмол қилинадиган сабзавот ҳисобланади. Ўсимликнинг ватани Жанубий Американинг Перу ва Экватор қисми ҳисобланади. Ҳозирги кунгача Мексикада ёввойи турларини учратиш мумкин. Мексикада биринчи бор бу ўсимлик маданийлаштирилган. Ацтеклар бу ўсимликни “tumantla” деб атаганлар. 1523 йил Испанлар Мексикани босиб олганларидан сўнг унинг ёввой уруғи бошқа ўсимликларга қўшилиб Европага келиб қолган. 1554 йил испан ботаниги Пьеро Андреа Маттиол ва бошқаларнинг ёзишича, бу ўсимлик заҳарли истеъмол учун яроқсиз деб аташган. Ҳақиқатдан ҳам итузумдошлар оиласига кирадиган бу сабзавотда алкалоид токсинлари учрайди, бу оз миқдорда бўлиб инсон ҳаёти учун ҳавфиз ҳисобланади. Лекин бу нарса ўсимликнинг бутун қитъа бўйлаб тарқалишига тўсқинлик қилмаган (Балашев Н.Н, Земан Г.О. 1977).\nПироваров ва бошқа (2001)ларнинг маълумотларида таъкидланишича бу ўсимликни денгиз сайёҳлари Испаниядан Осиёга олиб келишган. Маълумотларга қараганда 1571 йилларда Филиппин оролларида ҳам етиштирилган. Кейинчалик бу ўсимлик Филиппин оролларидан Хитой, Япония, Ҳиндистонга савдо йўллари орқали тарқалган. 1579 йилда Инглизлар помидорни ўз мустамлака давлатларига олиб боришган. Помидор Европа ва Голландияда шифобахш ўсимликлар етиштириладиган ботаник майдонларда ҳам ўстирилган. XVIII асрда помидор Сурия, Арабистон ярим ороли, Эфиопия ва Мисрга тарқалган. Шимолий Европада помидор хушбўй ва мазали сабзавот ҳисобланган. Европада помидорни “перу олмаси” Францияда “помидоро” ва “олтин олма” ҳам деб аташган. Помидордан манзарали ўсимлик сифатида, ошқозон, кўз ва бошқа касалликларни даволашда фойдаланишган. 1832 йилда Германия ва АҚШда етиштирилган. Олим-аграном Андрей Болотовнинг маълумотига кўра XVIII асрнинг II-ярмида Россияга кириб келган. Узоқ вақтлар мобайнида помидорни Россия ва Шимолий Европада боғбонлар манзарали ўсимлик сифатида ўстиришган. Ҳозирги кунда помидорнинг 200 га яқин турлари мавжуд бўлиб ер юзининг 3 миллион га ерига экиб етиштирилмоқда.


Ўзганинг еридан фойдаланиш борасида ҳуқуқий муносабатлар белгиланди - 13.04.2022, Sputnik Ўзбекистон\nЎзганинг еридан фойдаланиш борасида ҳуқуқий муносабатлар белгиланди\nБировнинг еридан чекланган тарзда фойдаланиш ҳуқуқи (сервитут) муносабатлар такомиллаштирилади. Муҳандислик-коммуникация тармоқлари учун ерни ҳокимлар ажратади 13.04.2022, Sputnik Ўзбекистон\nТОШКЕНТ, 13 апр — Sputnik. Муҳандислик-коммуникация тармоқлари учун ер ажратишнинг тартиблари жорий этилди. Бу бўйича президентнинг ПҚ–204-сон қарори қабул қилинди. Бу ҳақда "Ҳуқуқий ахборот" Telegram канали хабар бермоқда. Доимий фойдаланиш ҳуқуқи билан ажратилган ердан фойдаланиш соҳасидаги ҳуқуқий муносабатлар такомиллаштирилади.Муҳандислик-коммуникация тармоқлари учун ер ажратишнинг қуйидаги тартиби жорий этилди:Қарор билан Қишлоқ хўжалигига мўлжалланган ва ўрмон фонди ерларининг ер фонди тоифаларини ўзгартириш масалаларини кўриб чиқиш бўйича Ҳукумат комиссияси ташкил этилди.Маълумот ўрнида, Ер Кодексининг 30-моддасига кўра, Сервитут бир нечта мақсадларда белгиланиши мумкин: ўзганинг ер участкасида иҳота дарахтлари экиш ва табиатни муҳофаза қилишга тааллуқли бошқа объектлар барпо этиш.\nер мулки, меҳнат ҳуқуқи\nБировнинг еридан чекланган тарзда фойдаланиш ҳуқуқи (сервитут) муносабатлар такомиллаштирилади. Муҳандислик-коммуникация тармоқлари учун ерни ҳокимлар ажратади\nТОШКЕНТ, 13 апр — Sputnik. Муҳандислик-коммуникация тармоқлари учун ер ажратишнинг тартиблари жорий этилди. Бу бўйича президентнинг ПҚ–204-сон қарори қабул қилинди. Бу ҳақда "Ҳуқуқий ахборот" Telegram канали хабар бермоқда.\nҚарор билан Муҳандислик-коммуникация тармоқлари учун ер участкаларини ажратиш тартибини такомиллаштириш бўйича “йўл харитаси” тасдиқланди. “Йўл харита” доирасида ўзганинг еридан чекланган тарзда фойдаланиш ҳуқуқи (сервитут) институти янада ривожлантирилади.\nДоимий фойдаланиш ҳуқуқи билан ажратилган ердан фойдаланиш соҳасидаги ҳуқуқий муносабатлар такомиллаштирилади.\nМуҳандислик-коммуникация тармоқлари учун ер ажратишнинг қуйидаги тартиби жорий этилди:\nтемир йўл линиялари ва автомобиль йўллари учун вилоят ҳокимлари қарори билан доимий фойдаланиш ҳуқуқи билан ажратилади;\nэлектр, алоқа линиялари, газ, нефть, сув ва канализация қувурлари, қишлоқ ва ўрмон хўжалиги таркибидаги ички йўллар ва кичик сув ҳавзалари учун ер ажратиш талаб этилмайди (техник талабларда белгиланган ҳоллар мустасно). Булар учун сервитут белгиланади;\nсервитут ҳуқуқи келишув шаклида, келишувга эришилмаганда эса суд қарори билан расмийлаштирилиши мумкин;\nсервитут белгиланган ер учун ер солиғи (ижара тўлови) ер мулкдори, эгаси, фойдаланувчиси ва ижарачиси томонидан тўланади.\nҚарор билан Қишлоқ хўжалигига мўлжалланган ва ўрмон фонди ерларининг ер фонди тоифаларини ўзгартириш масалаларини кўриб чиқиш бўйича Ҳукумат комиссияси ташкил этилди.\nМаълумот ўрнида, Ер Кодексининг 30-моддасига кўра, Сервитут бир нечта мақсадларда белгиланиши мумкин:


Осиё Кубогида плей-оффнинг илк иштирокчиси маълум бўлди\n20:30 / 10.01.2019 27869\nВ гуруҳида Иордания ва Сурия терма жамоалари беллашди. Ўйин деярли тенг курашлар остида ўтган бўлса-да, иорданияликлар ўз имкониятларидан унумли фойдаланиб, рақиб дарвозасини 2 марта ишғол этишди.\nБу ғалабадан сўнг, Иордания 6 очко билан пешқадамликни мустаҳкамлади ва камида 2-ўринни олиши ойдинлашди. Бу эса иорданияликларнинг 1/8 финалига муддатидан олдин чиққанини англатади.\nГуруҳнинг яна бир ўйинида эртага Австралия ва Фаластин беллашади.\nИордания – Сурия 2:0\nГоллар: Мусо Сулаймон (26), Хаттоб (43)\nИордания – Амир Шофий, Салам ал-Ажалийн, Анас Бани Ясин, Ториқ Хаттоб, Саййид Муржон, Фирас Шилбайя, Ясин Ал-Бахит, Баҳо Абдулраҳмон, Халил Бани Аттия, Мусо Сулаймон (Эрсан, 85), Юсуф Ар-Равашда (Самир, 52).\nСурия – Иброҳим Алма, Жиҳод Ал-Баур, (Ал-Мубайед, 82), Муаяд Ал-Ажан (с), Аҳмад Ас-Солиҳ, Абдулмалик Ал-Анизан, Фаҳад Юсуф (Калфа, 70), Тамир Ҳож Муҳаммад, Усмон, Мардикян (Ал-Мавас, 46), Умар Харбин, Умар Ал-Сома.\nОгоҳлантиришлар: Мардикян (2), Ал-Анизон (33), Ал-Тамарий (80), Ал-Баур (80).\nСурия Фаластинни енга олмади. B гуруҳида Иордания пешқадам


Шри-Ланка чегарачилари йўловчининг тўғри ичагида олтин ёмбилар борлигини аниқлашди\n00:41 / 24.12.2015\nШри-Ланки чегарачилари тўғри ичагида ҳар бири 100 грамм келадиган 4 та олтин ёмби аниқланган эркакни ҳибсга олишди. Бу ҳақда The Nation нашри хабар берди.\n42 ёшли гумонланувчи Коломбо шаҳридаги Бандаранайка аэропортида ҳибсга олинди. Аэропорт хизматчилари Сингапурдан учиб келган йўловчининг ғалати юраётганига эътибор беришган ва уни текшириб кўришга қарор қилишган. Эркак текширувдан ўтишга рози бўлган ва ўзини мамлакат вазирликларидан бирининг ходими сифатида таништирган. Умумий қиймати 14 минг долларга етадиган ёмбиларнинг келиб чиқишини эркак тушунтириб беришга қийналган. Ёмбилар олинган, тергов олиб борилмоқда.\nThe South China Morning Post нашри маълумотларига кўра, Шри-Ланкада йил бошидан бери олтин контрабандасида гумон қилиниб 70 дан кўпроқ одам қўлга олинган. Контрабандачилар олтинни арзонроқ бўлган Дубай ёки Сингапурда сотиб олиб, уни Ҳиндистонда қимматроққа сотишга ҳаракат қилишади. Ҳиндистон дунёда энг йирик олтин истеъмолчиси ҳисобланади, бироқ у ерда олтинни чегарадан олиб ўтиш учун катта солиқ тўланади – 100 граммлик олтиндан ўндан бир қисми (10 грамм) нархида давлат ғазнасига солиқ тўланиши керак.\nТаҳлилчиларнинг маълумотларига кўра, Ҳиндистон йилига 642 тонна олтин истеъмол қилади. “Охирги ойларда олтин нархининг пасайиши унга талабнинг ошишига сабаб бўлди”, деб маълум қилди Ҳиндистон молия вазири Жайянт Синха.


Тараққиёт. Ерда Одам болалари тарқалгандан бери башариятнинг энг катта мақсадларидан бири тараққиёт бўлиб келмоқда. Чунки, Аллоҳ таоло томонидан фақат инсонларгагина тараққий этиш неъмати тортиқ этилган. Асрлар давомида аждодларимиз ҳам тараққиёт сари олға интилганлар! Ва бу интилиш, илм-фан, маданият, иқтисод ва бошқа тараққиётга олиб борувчи омилларнинг шаклланишига туртки бўлди. Бугун ҳам, Ер юзидаги барча халқлар, тараққиётнинг юксак марраси учун “кураш” олиб бормоқда. Гап шундаки, бу жараён турли ҳудудларда турли даражаларда шаклланяпти. Яъни, ривожланиш мамлакатларда аҳолисининг дунё қараши, илмий салоҳияти ва фикрлаш доирасидан келиб чиқиб жадал, ўрта ёки аста-секинлик билан содир бўлмоқда. Шу ўринда ҳақли бир савол туғилади: Юксак тараққиётга эришишнинг энг асосий омили нима? Қандай қилиб халқ орасида ўтмишда ўтган аждодлари сингари фавқулодда истеъдод ва иқтидор эгаларини тарбиялаш мумкин? Юқоридаги саволларга жавоб қидириш жараёнида беназир бир манбага кўзим тушди ва жавоб топгандек бўлдим. Қуйида бизни қийнаётган саволларга жавоб бўлган асардан қисқа парча келтирамиз:\nПайғамбаримиз алайҳиссалом: “Бир соатлик тафаккур бир йил ибодат қилгандан хайрлироқ”, деб марҳамат қилганлар. Қуръони каримда тадаббур, эътибор, назар ва фикр қилишга ундайдиган оятлар кўп.\nСир эмаски, фикр нурлар калити ва билиш учун ҳаракат асосидир. Шунингдек, фикр илмларни ўзида тутиб қоладиган тўр, мақсад ва тушунча тузоғидир. Кўпчилик илмнинг фазл ва мартабасини билса ҳам, унинг ҳақиқати, самараси, масдари, макони, пайдо бўлиш жойи, йўли ва кайфиятидан хабардор эмас. Шу билан бирга, инсон қандай тафаккур қилиш, нима тўғрисида ва нима учун тафаккур қилишни, талаб этилган нарса айни мақсад ёки мақсад эмаслигини ҳам тўғри ҳал қилиб ололмаган.\nАллоҳ таоло тафаккур ва мушоҳадага буюриб, тафаккур кишиларини мақтаб, шундай дейди: “Улар туриб ҳам, ўтириб ҳам, ётиб ҳам Аллоҳни зикр этадилар ва осмонлару Ернинг яратилиши ҳақида фикр юритадилар (ва дуо қиладилар:) “Эй, Раббимиз! Бу (коинот)ни беҳуда яратмагансан. Сен (айблардан) пок зотдирсан. Бас, бизни дўзах азобидан сақлагин! (Оли Имрон сураси, 191-оят)\nИбн Аббос розийаллоҳу анҳумо айтадики: “Бир қавм Аллоҳ азза ва жалла тўғрисида тафаккур қилиб ўтиришганди. Набий алайҳиссалом уларга: “Аллоҳ яратган нарсалар хусусида фикрланглар, Аллоҳ хусусида фикрламанглар. Сизлар ҳеч қачон унинг ўлчовини идрок этолмайсизлар”, дедилар. Бошқа бир ривоятда келадики, Набий алайҳиссалом бир куни бир қавмнинг олдига бордилар. Улар тафаккур ҳолатида ўтиришган экан. Набий алайҳиссалом: “Сизларга нима бўлди, гапирмайсизлар”, дедилар. Улар: “Аллоҳ яратган махлуқларни ўйлаб ўтирибмиз”, дейишди. Буни эшитиб Набий алайҳиссалом: “Шундай давом этаверинглар, Аллоҳ яратган махлуқларни фикрланглар, унинг ўзи тўғрисида фикрламанглар...”, дедилар.\nҲасан Басрий: “Бир соатлик тафаккур бир кечани ибодат билан ухламай ўтказгандан хайрлироқ”, деган. Фузайл айтадики: “Фикр сенга яхши ва ёмон амалларингни кўрсатиб турадиган кўзгудир”.\nБир ривоятда келишича: Иброҳимга бунча узоқ тафаккур қилиб ўтирасан, дейишди. У: “Фикр ақлнинг илигидир”, деб жавоб берди. Суфён ибн Уйайна кўпинча мана бу шеърий парчани ўқишни ёқтирарди:\n“Йигит кишида бўлса гар фикр,\nҲар нарсада унга ибрат бор”.\nТовус айтадики: “Ҳаворийлар Ийсо алайҳиссаломга: Эй Руҳуллоҳ! Бугун ер юзида сизга ўхшаган киши борми, деб сўрашди. У шундай жавоб берди: “Кимнинг нутқи зикр, сукути фикр ва назари ибрат бўлса, албатта у менга ўхшабди”. Ҳасан Басрий: “Кимнинг сўзи ҳикмат бўлмаса, у ларв (беҳуда)дир, кимнинг сукути тафаккур бўлмаса, у хато, кимнинг назари ибрат олиш бўлмаса, у лаҳв (бефойда амал)дир”, деган.\nАллоҳ таоло Ўз Каломида: “Ер (юзи)да ноҳақлик билан кибрланиб юрувчилар (онги)ни оятларимиз (идроки)дан четлатиб қўяжакмиз” дея марҳамат қилади. (Аъроф сураси, 146-оят) Аллоҳ таоло мазкур оятда уларни тадбирим тўғрисида тафаккур қилишдан тўсиб қўяман, дея таъкидламоқда.\nАбу Саъд Худрий ривоятида Набий алайҳиссалом: “Кўзларга ҳам ибодат ҳақини беринглар”, дедилар. “Эй Расулуллоҳ, унинг ибодат ҳақи нима?” деб сўрашди. У зот: “Мусҳафга қараш (тиловат қилиш) ва ундаги ажойиботлар зикри ўтганда у ҳақда тафаккур қилиш”, дедилар.\nАбдуллоҳ ибн Муборак бир куни Саҳл ибн Алини фикрга чўмиб, жим ўтирган ҳолда кўриб: “Қаерга етиб бординг?” деб сўради. “Сиротга”, деб жавоб берди у.\nХулоса шуки, тараққиётнинг энг асосий омили бу тафаккур яъни фикрлашдир. “Фикрлаяпманми, демак, яшаяпман!” деган эди машҳур файласуф Рене Декарт. Инсон фикрлагани учун қадри баланд, фикрлагани учун ҳайвондан фарқланади, фикрлагани учун ривожланади ва юксак илм-фан ютуқларига эришади. Бунга тарих ҳам гувоҳ! Ал-Хоразмий тафаккур ила “Алгебрага” асос солди, Ал-Беруний фикрият ила “Геодезия” ҳақида асар ёзиб, глобусни ясади, Ал-Фаробий тафаккури ила “Ал-муаллим ас-соний” – “Иккинчи муаллим” унвонига сазавор бўлди, Ал-Фарғоний илм-тафаккур ила Нилни “жиловлади”, Ибн Сино тиббиёт қонунларини ёзди, аз-Замахшарий тафаккури бир халқнинг унутилаёзган тилини қутқарди, Мирзо Улуғбек эса юлдузларга “нарвон қўйди”. Бу рўйхатни узоқ давом эттириш мумкин. Аммо, улар ўтмишда қолди биз эса бугуннинг эгаларимиз. Демак, аждодларимиз билан шунчаки фахрланиб, кибрланмасдан фақатгина ибрат олиб, истеъмолчилик, боқимандалик кайфиятидан воз кечган ҳолда, онгимиз ва ақлимизни ҳаракатга келтириш ҳамда Яратганнинг яратган неъматлари ҳақида, борлиқ ва олам хусусида фикрлашгина бизни тараққиёт сари одимлайди. Шунда биз ҳам дунёнинг энг ривожланган мамлакатлари қаторидан жой оламиз!\nАбу Ҳомид Ғаззолийнинг “Иҳёу улумид-дин” асарининг\n“Тафаккур китоби” асосида Саидаброр Умаров тайёрлади.\n11 Апрель, 2020 йил | 53


Қарор ва ижро КЕКСАЛАР АРДОҒИМИЗДА – ФАХРИЙЛАР ҚАРОҒИМИЗДА | Ўзбекистон энергетика, нефт-газ ва геология ходимлари касаба уюшмаси Республика Кенгаши\nҚарор ва ижро КЕКСАЛАР АРДОҒИМИЗДА – ФАХРИЙЛАР ҚАРОҒИМИЗДА\nҲар бир миллат, ҳар бир давлатнинг ўзига хос бойлиги, хазиналари бор. Бизнинг юртимизда ёши улуғ инсонларни ҳам ана шулар сирасига қўшилади. Негаки, йиллар давомида элига хизмат қилган, эндиликда бой меҳнат тажрибаси, ҳаётий ҳикматлари, пурмаъно сўзлари билан жамият тараққиётига ҳисса қўшаётган кексаларимизнинг ҳар бир каломи олтиндан қиммат туради. Уларни қанча қадрласак, эъзозласак, таъзим қилсак, панду-насиҳатларидан бобаҳра бўлсак ўзимизнинг-да мазмунли эртамизни таъминлаган бўламиз. Шу боис Наманган ҳудудий электр тармоқлари корхонаси аксиядорлик жамиятида бу масалага алоҳида эътибор қаратиляпти.\nБизда азалдан тизимда меҳнат қилиб нафақага чиққан фахрийларини ҳар томонлама қўллаб-қувватлаш, уларни ижтимоий ҳимоя қилиш борасида муайян тадбирлар амалга ошириб келинади. Бу хусусда жамоа шартномасида аниқ кўрсатиб ўтилган. Айниқса, вилоят электр тармоқлари корхонасида ўттиз йилдан зиёд ишлаб “Фахрий энергетик” номига сазовор бўлган отахон ва онахонларимиз учун қатор имтиёзлар белгиланган. Хусусан, улар республикамиз миқёсидаги турли санаторийлар, даволаш поофилактика муассасаларида жамият ҳисобидан бепул дам олишади, даволанишади. Шунингдек, юртимиздаги ўтадиган қатор байрам тадбирлари, маънавий-маърифий тадбирларда доимий қатнашиб келадилар ва маълум миқдорда рағбатлантириб борилади.\nАна шундай тадбирлардан бири бу йилги Хотира ва қадрлаш куни арафасида ўтказилди. Унда Наманган шаҳридаги “Диёр” тантаналар саройига 500 нафар меҳнат фахрийлари таклиф этилдилар. Уларнинг ҳар бирига алоҳида эҳтиром кўрсатилиб, қадрланди, байрам совғалари топширилди. Шунингдек, турли сабаблар билан ушбу тантанага кела олмаган 50 нафарга яқин ногирон, якка-ёлғиз кексаларнинг хонадонларига ташриф буюрилди. Жамият раҳбарлари, бўлим бошлиқлари уларнинг ҳар бирига алоҳида эътибор кўрсатдилар. Бундан ташқари Чортоқ туманидаги Мучум қишлоғида яшовчи иккинчи жаҳон уруши ва меҳнат фахрийси, 95 ёшли табаррук отахон Холмирза бобо Қорабоев жамиятимиз фаолларининг алоҳида эҳтиромига сазовор бўлди. Самимий қутлов ҳамда байрам совғалари билан кириб борган вакилларимизни отахон чексиз шодлик ила кутиб олди ва узундан-узоқ дуо қилиб кузатиб қолди. Ушбу тадбирларнинг барчасига жамият томонидан 90 миллион сўм маблағ сарфланди.\nЖамиятимизда “Нуроний” жамғармасининг вилоят, шаҳар ва туман бўлимлари билан ҳам узвий ҳамкорлик йўлга қўйилган. Ушбу ҳамкорлик доирасида вақти-вақти билан жойлардаги меҳнат фахрийлари ҳолидан хабар олиб бурилади. Айниқса, моддий ёрдамга зурурати бор пенсионерларимиздан йигирма нафарига 12 миллион сўм маблағ ажратилди. Якка-ёлғиз, боқувчиси йўқ ҳамда ногирон фахрийларимизга қирқ марта турли озиқ-овқат маҳсулотлари етказиб берилди. Шунингдек, йилнинг ўтган даврида меҳнат фахрийларимиздан 45 нафари республикамизнинг турли сиҳатгоҳларида, хусусан, Фарғона вилоятидаги “Нурафшон” санаториясида дам олиб, даволаниб қайтишди. 120 нафари эса вилоятимиздаги даволаш-профилактика муассасаларида ётиб ўз саломатликларини тикладилар. Бу каби тадбирлар ҳали йил охиригача давом эттирилади.\nАҳамиятли жойи шундаки, мамлакатимизда кексаларимизга нисбатан бундай эътибор янада кучайиб боряпти. Кекса авлод вакилларини ижтимоий ҳимоя қилиш, уларга эътибор ва ғамхўрликни кучайтириш, уларнинг турмуш шароитини яхшилаш, фаол ва мазмунли ҳаёт кечиришларини таъминлаш, бой ҳаётий тажрибасидан кенг фойдаланиш мақсадида Ўзбекистон Республикаси Вазирлар Маҳкамаси томонидан шу йил 27 сентябрда қабул қилинган “Кекса авлод вакилларининг жамиятдаги ўрни ва ижтимоий фаоллигини янада ошириш чора-тадбирлари тўғрисида”ги қарор бу борадаги тадбирларимиз кўламини оширишга хизмат қилади.\nҲозирда жамиятимиз тасрруфидаги 14 шаҳар-туман электр тармоқлари корхонаси, йигирмадан зиёд бўлимларда 2250 нафар ишчи-ходимлар меҳнат қилишади. Юқорида номи қайд этилган қарорга кўра эндиликда беш юз нафарга яқин тизим фахрийлари уларнинг иш фаолиятида ўзларининг қимматли маслаҳатлари, бой ҳаётий тажрибаси билан амалий ёрдам берадилар. Айни йўналишдаги тадбирлар жамоатчилик асосида кексалар масалалари бўйича масъул этиб белгиланган ходим – укув маркази бошлиги Султонали Пирматоа раҳбарлигидаги «Фахрийлар кенгаши» томонидан мувофиқлаштириб боради. Ушбу кенгаш ЖамиятКасаба уюшмаси билан хамкорликда доимий равишда тизимдаги меҳнат жамоаларида узоқ йиллар фаолият кўрсатиб пенсияга чиқаётган ишчи-хизматчиларни алоҳида тантана билан, узоқ йиллик самарали фаолиятини муносиб тақдирлаш орқали нафақага кузатиб қўядилар.\nШу маънода қарор доирасидаги “Кексалар ҳафталиги” ҳам алоҳида эътибор билан ўтказилди. Жумладан, жойларда алоқадор ташкилотлар, ўзини ўзи бошқариш органлари билан ҳамкорликда «Кекса авлод оилавий ажримларга қарши», маҳаллаларда «Бобом, бувим ва мен китобхон» шиори остида китобхонлик акциялари, «Биз бор жойда жиноятга ўрин йўқ» мавзуларида тарғибот тадбирлари ўтказилди. Таълим муассасаларида ўтган маънавият соатларида аҳоли ўртасида обрў-эътибор қозонган кексалар ўз ибратли ҳаёт йўли ва меҳнати ҳақида ҳикоя қилувчи «Нуронийлар ёшлар нигоҳида» мавзусидаги учрашувларда қатнашдилар.\nЯнада аҳамиятли жойи шундаки, бизнинг фахрийларимиз эндиликда жойларда ташкил этиладиган «Кексалар маслаҳати» гуруҳларининг таркибида ҳам фаолият олиб боришади. Яъни, гуруҳ ваколати доирасида маҳаллаларда аҳолига хизмат кўрсатувчи ташкилот ва идоралар, давлат ҳокимияти ва бошқаруви органларининг фаолияти устидан Ўзбекистон Республикасининг «Жамоатчилик назорати тўғрисида»ги Қонунида белгиланган тартибда жамоатчилик назоратини ўрнатишга ҳисса қўшадилар. Ўзбекистон Республикаси Президентининг 2019 йил 9 январдаги «Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида» фармони асосида маҳаллаларда аҳолининг ҳуқуқий онги ва ҳуқуқий маданиятини ошириш, аҳолининг, айниқса, ёшларнинг ҳуқуқий саводхонлигини юксалтиришга кўмаклашадилар.\nБундан ташқари, кекса авлод вакилларининг давлат ва жамият ҳаётидаги ижтимоий фаоллигини ошириш, маҳалладаги муаммоларни ҳал этиш, миллий урф-одат, анъана ва маросимларни ташкил этиш ҳамда ўтказишда йўл-йўриқ кўрсатадилар. Маҳаллаларда ижтимоий-маънавий муҳитни барқарорлаштиришда фуқаролар йиғинига, кам таъминланган ва кўп болали оилалар, ёлғиз, ногиронлиги бўлган фуқаролар ҳолидан хабар олиш, уларни ижтимоий қўллаб-қувватлашда давлат ва жамоат ташкилотларига кўмаклашадилар.Аҳоли ўртасида жисмоний тарбия машғулотлари гуруҳларини шакллантириш, кексаларни оммавий спорт мусобақаларига кенг жалб этишда фаоллик кўрсатадилар. Уларни ушбу тадбирлардаги фаол иштирокида биз ҳам амалий ёрдам кўрсатамиз, имконият даражасида моддий-маънавий жиҳатдан қўллаб борамиз.\nМухтасар қилиб айтганда бизнинг жамоамиз ўз фахрийларини асло ҳамиша эътибордан четда қолдирмайди. Аксинча, уларнинг дуосини олиш, хизматини қилиш, қўллаб-қувватлаш инсонийлик бурчимиз саналади. Бугун уларни ардоқласак, иззат-ҳурмат кўрсатсак эртанги авлод ҳам бизга шундай муносабатда бўлади. Шундай экан, бу борада барча имкониятлардан унумли фойдаланамиз .\n«Наманган ҲЭТК» Акциядорлик жамияти\nКасаба уюшма раиси Р.Дедамирзаев.\n«Ўзбекнефтгаз» АЖ раиси ва Қашқадарё вилояти ҳокими билан Китоб тумани ёшлари ўртасида очиқ мулоқот бўлиб ўтди\n2-июль куни "Ўзбекнефтгаз" АЖ раиси ва Қашқадарё вилояти ҳокими билан Китоб тумани ёшлари ўртасида очиқ…\n"Ҳудудгазтаъминот" АЖ га қарашли “Зангори олов” болалар соғломлаштириш оромгохида дам олувчи болажонлар учун турли тадбирлар…\nXодимларни ижтимоий қўллаб қувватлаш масалалари кўриб чиқилди\n15.03.2022 й. Мамлакатимизда “Инсон қадри” тамойили асосида фуқароларнинг қонуний манфаатларини таъминлаш борасида кенг кўламли ишлар…


Оиланинг туганмас “олтин хазинаси” | QISHLOQ HAYOTI\nОиланинг туганмас “олтин хазинаси”\nНоябрь 22, 2017 Marks Yusupov\tАгросаноат\nРомитан туманидаги Атторон маҳалласида истиқомат қилувчи Саъдулла Рустамов олти сотих экин майдонидан иборат томорқасида беш ўғли ва келинлари учун ўзига хос меҳнат корхонаси яратган.\nУлар иссиқхонада помидор ва бодринг кўчатларини етиштиришади. Бунинг учун дастлаб уруғ аввалдан тайёрланган, фақатгина биогомусдан иборат махсус жўякка қадаб чиқилади. Уруғ ниш отиб, икки “қулоқ” чиқарганда қум ва бошқа минераллар билан тўлдирилган елим тувакчаларга олинади. Шу тахлит қишки кўчатлар 60 кунда, баҳорги кўчатлар эса 40-45 кунда ерга ўтқазиш учун тайёр ҳолга келтирилади. Айтиш жоизки, иссиқхонада ўстириладиган экинлар ҳар бир нави бўйича ўзига хос агротехник тадбирлар амалга оширилиши боис биогомусли жўяк ҳам тувакчалар қаторида навларнинг аралашиб кетмаслигига алоҳида эътибор қаратилади. Кўплаб иссиқхоначилар ушбу жараённинг мураккаблиги, қолаверса, вақтни тежаш учун тайёр кўчатни ўтқазишни афзал кўришади. Яъни ерни тайёрлаб, иссиқхона целлофанини тортишган заҳотиёқ “суяги қотган” кўчатларни ўтқазишади. Шу орқали 60 кунлик вақт билан бирга уруғни ундириш жараёнида сарфланадиган иссиқлик энергиясини ҳам тежашади.\nТоморқадаги кўчатхонада “Аксиома”, “Лилос”, “Криола”, “Белла”, “Кларабелла” сингари помидор кўчатлари мижозларга тақдим этилади. Кўчат мавсуми тугагач, иссиқхона усти очилиб, ер шамоллатилади ва экинлар очиқ майдонга ўтқазилади. Айни пайтда ёзги экинлар йиғиштирилиб, иссиқхона устига плёнка тортилмоқда. Ушбу жараён тугаши билан ниҳол учун уруғлар қадалади. Шу тахлит ер бир зум бўлса-да қаровсиз қолдирилмайди. Баҳор ўрталарида очиқ майдондаги алмашлаб экиш жараёни эса ерни “чарчаш”дан сақлайди.\nҚишлоққа саноатни олиб кириш мақсадида Саъдулла ака катта ўғли Файзулла билан бирга замонавий дизайндаги йўлак плиткалари ишлаб чиқарувчи цех фаолиятини йўлга қўйди. Албатта, оила муҳитида ҳалол меҳнат фароғатига амин бўлган фарзандлар ўз ҳовлиларида ҳам иссиқхона ташкил этиб, кўчатхона юмушларидан бўшади, дегунча ўз томорқаларида экин парваришига ошиқишади.\nПрезидентимизнинг жорий йил 9 октябрдаги “Фермер, деҳқон хўжаликлари ва томорқа ер эгаларининг ҳуқуқлари ва қонуний манфаатларини ҳимоя қилиш, қишлоқ хўжалиги экин майдонларидан самарали фойдаланиш тизимини тубдан такомиллаштириш чора-тадбирлари тўғрисида”ги фармони илғор томорқачиларни янада руҳлантирди. Улар энди ўз ишларини янада ривожлантириш, чинакамига намунали томорқачига айланиш учун барча ҳаракатларини ишга солишмоқда.


5 % ЙОДНИНГ СПИРТЛИ ЭРИТМАСИ – Meducate.uz – Дорилар ҳақида маълумотлар ўзбек тилида\n5 % ЙОДНИНГ СПИРТЛИ ЭРИТМАСИ\nHome Йўриқномалар 5 % ЙОДНИНГ СПИРТЛИ ЭРИТМАСИ\nSOLUTIO IODI SPIRITUOSAE 5 %\nПрепаратнинг савдо номи: Йоднинг 5 % ли спиртли эритмаси.\nТаъсир этувчи модда (ХПН): йод\nДори шакли: эритма\nфаол модда: йод;\nёрдамчи моддалар: калий йодид, 96% ли тиббиёт этил спирти ва тозаланган сув.\nТаърифи: тиниқ, қизил-қўнғир рангли, ўзига хос ҳидли эритма.\nФармакотерапевтик гуруҳи: Антисептик воситалар.\nАТХ коди: D08АG03\nСиртга қўлланганда антисептик, қўзғатувчи ва чалғитувчи таъсир кўрсатади. Ичга қабул қилинганда қалқонсимон бези функциясига таъсир қилади, диссимиляция, фибринолиз жараёнини кучайтиради, ёғ алмашинувига қониқарли таъсир кўрсатади, қон ивиши тезлигини пасайтиради, балғам кўчирувчи таъсир кўрсатади.\nСифилиснинг учламчи даврида тўқималарда пайдо бўладиган тугунсимон тузилмаларда йодни тўпланиши уларни сўрилиши ва юмшатишига ёрдам беради. Бироқ туберкулёз ўчоғларида йоднинг тўпланиши яллиғланиш жараёнини кучайтиради.\nШикастланмаган тери орқали осон сўрилади. Қалқонсимон безда тўпланади. Йўлдош тўсиғи орқали ўтади. Организмдан асосан буйрак, қисман меъда-ичак йўллари, тер ва сут безлари орқали чиқарилади.\nСиртга: Терининг инфекцион-яллиғланишли шикастланиши, жароҳатлар, кесилган жойлар, миалгия, трофик ва варикоз яралар, термик ва кимёвий куйишнинг I ва II даражасида. Маҳаллий: тонзилитлар, ларингитларда. Ичга: атеросклероз, сифилисни учинчи босқичи, нафас олиш йўлларининг сурункали яллиғланишида қўлланади.\nСиртга препарат эритмасига ботирилган пахтали тампон билан зарарланган соҳа “йодли сетка” қилиб ишлов берилади. Жарроҳлик амалиётида ва куйганда зарарланган жойга қўйиладиган дока салфетка йодга ҳўлланиб босилади.\nМаҳаллий – препаратни 5-10 томчиси 100-200 мл қайнаган илиқ сувда эритилади ва томоқни чайиш учун ишлатилади. Атеросклерозни олдини олиш учун ичга суткада 1 марта 5-10 томчидан 30 кун давомида йилда 2-3 марта; атеросклероз ва нафас йўллари яллиғланишини даволашда 10 томчидан суткада 3 марта; сифилисни учинчи босқичида 5 дан 50 томчигача суткада 2-3 марта қабул қилинади. Максимал бир марталик дозаси – 20 томчи, суткалик – 60 томчи. Препарат сут билан овқатдан кейин қабул қилинади.\nСиртга қўлланганда: кам ҳолларда тери қичишади. Ичга қабул қилинганда: тери аллергик реакциялари, тахикардия, асабийлик, уйқуни бузилиши, кўп терлаш, диарея (40 ёшдан юқори пациентларда), гипо ёки гипертиреоидизм ҳолатлари юз бериши мумкин.\nЙодга юқори сезувчанлик. Ичга қабул қилиш учун: ўпка туберкулёзи, нефрит, нефроз, юрак етишмовчилиги, аденомалар (шу жумладан қалқонсимон безларда), чипқон, ҳуснбузар, сурункали пиодермия, геморрагик диатез, эшакеми, ҳомиладорлик, лактация (эмизиш), 5 ёшгача бўлган болаларда қўллаш мумкин эмас.\nСиртга қўлланганда водород пероксиди ёки бошқа дезинфекцияловчи воситалар билан қўшиб ишлатиш мумкин эмас.\nЮқори дозаларда узоқ муддат қўлланганда дозани ошириб юборилиши, йодизм кўринишлари: яққол ринит (тумов), сўлак ажралиши ошиши, эшакеми, Квинке шиши намоён бўлиши мумкин. Бундай ҳолларда препаратни бекор қилиш, қусишни чақириш, меъдани ювишни, кейин симптоматик даволаш ўтказиш керак.\n10 мл, 15 мл, 25 мл дан суюқлик флаконларда (банкаларда).\nЁруғликдан ҳимояланган жойда, 250 С дан юқори бўлмаган ҳароратда сақлансин.\nОлдинги мақола1 ва 3 турлардаги орал, икки валентли полиомиелит вакцинаси20.03.2018\n5D, 10D20.03.2018Кейинги мақола